17 Nod - Prifysgol Abertawe\nNod 1 – Dim Tlodi\nPacondaa a’i swyddogaeth wrth leihau tlodi\nMae hi’n hanfodol y caiff cynhyrchiant dyframaeth ei ddatblygu’n gynaliadwy er mwyn sicrhau Sicrwydd Bwyd Byd-eang a Lliniaru Tlodi ar gyfer yr holl hil ddynol, ond mae achosion o heintiau yn her allweddol i’r diwydiant dyframaeth. Bydd ein consortiwm o naw sefydliad ymchwil a phrifysgol yn yr India, y DU a Bangladesh yn gweithio gyda ffermwyr yn yr India a Bangladesh i ganfod yr arferion gorau sy’n cael eu defnyddio drwy’r prosiect PACONDAA (Lliniaru tlodi drwy atal a rheoli yn y dyfodol y ddau brif haint economaidd-gymdeithasol yn nyframaeth Asia). Caiff eu profiad ei ddefnyddio i lunio canllawiau newydd i’w dosbarthu drwy gymunedau amaethyddol ledled Asia.\nGyda’r diben o leihau tlodi drwy ddyframaeth gynaliadwy drwy gyfrwng y prosiect PACONDAA, bydd tîm Abertawe (Prif ymchwilydd: Dr Sergei Shubin, Swyddog ymchwil: Tanjil Sowgat) yn cydweithio â chymunedau yn Bangladesh a’r India i ddeall a lleihau tlodi drwy hyrwyddo dyframaeth gadarn. Mae gweithgareddau effaith diweddar wedi archwilio’r dewisiadau ar gyfer creu dyfodol cynaliadwy ac wedi cyd-ddatblygu straeon am dlodi gyda phobl ifanc, artistiaid, academyddion a phobl leol yng nghefn gwlad yr India a Bangladesh. Cafwyd ymateb anhygoel i’r gweithgareddau eisoes o ran rhannu gwybodaeth a dealltwriaeth am dlodi amlweddog. Llwyddodd y gweithgareddau effaith i annog hyrwyddwyr a gwirfoddolwyr newydd ymysg yr artistiaid, y ffermwyr, ac yn bennaf oll, plant lleol, sydd eisiau sicrhau dyframaeth wyddonol a chydnerth a darganfod ffyrdd newydd o ddeall a lleihau tlodi. Mae tîm ymchwil Abertawe yn ffyddiog y bydd yr astudiaeth hon yn cyfrannu at ffyrdd newydd a ffres o fynd i’r afael â thlodi, a’i leihau, drwy ddyframaeth.\nDatblygu ‘plaleiddiaid’ biolegol\nY grŵp bioreolaeth a chynnyrch naturiol (BANP) <http://www.swansea.ac.uk/biosci/researchgroups/biocontrolandnaturalproductsgroup/banp/>\nDiben ein hymchwil yw datblygu cynhyrchion a strategaethau cynaliadwy sy’n ystyriol o’r amgylchedd er mwyn rheoli plâu arthropodaidd sydd o bwysigrwydd economaidd-gymdeithasol byd eang.\nMae cynhyrchion yn cynnwys ffyngau entomopathogenic megis Metarhizium anisopliae, planhigion a semiogemegau. Caiff planhigion â nodweddion sy’n denu neu’n lladd neu’n cadw pryfed draw eu defnyddio ar y cyd â’r ffyngau i greu strategaethau rheoli plâu arloesol a fydd yn "denu a lladd" neu "ddrysu a lladd" y pryfed a dargedir.\nMae dau faes i’n gwaith:\nPlâu cnwd: Gwiddon ddu’r winwydden, Llyngyr y stumog, Larfau’r pryf teiliwr, Llyslau, Pryfed gwynion, Thripiau, Gwiddon y Castanwydd\nPlâu o bwysigrwydd meddyginiaethol a milfeddygol: Trogod , Mosgitos, Gwybed Mân, Pryfed Tywod\nBydd ein hymchwil yn helpu tyfwyr i gael gwared ar blâu a fyddai fel arall yn dinistrio cnydau, gan helpu i leihau newyn, tlodi, a chaniatáu i gynhyrchwyr arbed arian. Bydd hefyd yn cefnogi iechyd pobl ac anifeiliaid ledled y byd drwy gael gwared ar ffynonellau heintiau megis trogod, mosgitos a gwybed mân.\nManylion cyswllt: Tariq Butt (Yr Adran Gwyddorau Biolegol) t.butt@abertawe.ac.uk\nNod 2 – Dim Newyn\nMae’r Coleg Gwyddoniaeth yn cynnal cwrs maes blynyddol yn y drydedd flwyddyn i Sikkim, i fynyddoedd yr Himalaya yn yr India. Mae hwn yn gwrs maes rhyngddisgyblaethol yng ngwir ystyr y gair, gyda myfyrwyr sy’n astudio ar gyfer gradd mewn daearyddiaeth ddynol a ffisegol, bioleg a sŵoleg i gyd yn rhan o’r daith. Mae Sikkim yn lleoliad unigryw ar gyfer gwaith maes - mae’n enwog am ei amgylchedd syfrdanol, bioamrywiaeth gyfoethog, a’r ymrwymiad cryf i werthoedd amgylcheddol. Ar y cwrs maes, mae myfyrwyr yn gweithio’n unigol ac mewn grwpiau i gwblhau prosiectau ymchwil rhyngddisgyblaethol ar bum thema: trefoli, trydan dŵr, amaethyddiaeth, ecodwristiaeth a pheryglon naturiol. Mae’r prosiectau a gwblheir o dan y themâu hyn yn cyfateb i’r Nodau Byd-eang ar gyfer datblygu cynaliadwy, ac mae’r cwrs maes yn gweithio’n agos gyda phartneriaid amrywiol yn Sikkim.\nCyswllt: Osian Elias (Adran Daearyddiaeth) o.h.elias@abertawe.ac.uk\nDefnyddio algâu i hyrwyddo cynaliadwyedd amaethyddol yn yr economi gylchol\nNod 3 – Iechyd a lles da\nOs yw rhywun yn dioddef o ddiabetes, mae monitro glwcos yn barhaus yn lliniaru unrhyw broblemau cymhleth sy’n deillio o fod â gormod o glwcos neu rhy ychydig ohono. Mae pobl â diabetes yn mesur faint o glwcos sydd yn eu gwaed sawl gwaith bob dydd drwy bigo’u bys, neu drwy ddefnyddio dyfeisiau monitro mewnblanadwy. Eto, mae lefelau glwcos yn y gwaed yn amrywio gydol y dydd ac mae’r dulliau monitro presennol yn amharu ar fywyd rhywun. Mae ein tîm yn gweithio ar strategaethau a fydd yn ynysu celloedd coch claf, eu llwytho â synhwyrydd fflwroleuol a’u defnyddio i fesur lefelau glwcos yn y gwaed drwy gyfrwng system optegol. Mae yna botensial i gelloedd gwaed coch wedi eu llwytho â synwyryddion wella ffordd o fyw pobl sy’n dioddef o ddiabetes, a chael eu defnyddio i drin, canfod a monitro anhwylderau eraill.\nManylion cyswllt: S Lopez (Adran Ffiseg) S.C.B.Lopez@abertawe.ac.uk\nMap canghennog cartograffaidd o iechyd y boblogaeth\nRydym ni’n cynnig map canghennog cartograffaidd i gynnwys darlun cynrychioliadol addasedig o’u DU yn seiliedig ar wybodaeth daearyddol-ofodol o ardaloedd CCG wedi eu cyfuno â map canghennog i gyflwyno data amlamryweb y GIG. Mae’r graff hwn yn dangos maint pob rhanbarth yn gymesur â’i boblogaeth, gyda hidlydd llai na’r cyfartaledd wedi ei ychwanegu (i fyny) ac allbwn maint cyffredin gyda hidlydd llai na’r cyfartaledd (i lawr). Caiff pob anhwylder gofal iechyd sy’n fwy cyffredin na’r arfer eu dangos mewn llwyd. Sylwch fod rhanbarth Llundain yn iachach, ac eithrio o ran diabetes ac iechyd meddwl. Mae hwn yn arsylwad sy’n seiliedig ar amrywebau lluosog a fyddai’n anodd ei wneud fel arall.\nManylion cyswllt: Chao Tong (Yr Adran Gyfrifiadureg) tcjohn2046@gmail.com\nMae Dr Ian Mabbett, Athro Cyswllt Cemeg a Phrif Gyswllt Gweithrediadau y prosiect SUNRISE, yn helpu i wella bywydau pobl yn yr India.\nMae fy ngwaith ymchwil diweddar yn canolbwyntio ar broblemau mewn gwledydd sy’n datblygu. Yn 2014, digwyddais ddod i gyswllt â Sefydliad Bill a Melinda Gates, a thrwy hynny, canfûm nad oes gan 40% o boblogaeth y byd fynediad digonol at gyfleusterau toiled addas. O ganlyniad i hyn, mae dolur rhydd yn lladd mwy o blant nag AIDS, malaria a’r frech goch gyda’i gilydd. Ynghyd â’r Sefydliad, sylweddolais y gallai fy sgiliau i ynghyd ag ysbryd arloesol Abertawe helpu gydag un o’r heriau mawr. Y gwir amdani yw bod yn rhaid i’r dechnoleg sydd ei hangen i ddatrys y materion hyn fod yn ddichonol yn fasnachol, ac mae’n rhaid inni gael gwerth o’r gwastraff drwy greu nwyddau eraill megis tanwyddau neu wrteithiau neu ddŵr glân. Un peth sy’n rhwystro’r technolegau yw ffordd economaidd o gyn-brosesu a dad-ddyfrio deunydd slwj carthion. Drwy fy ngwaith blaenorol ar sychu, trin a sintro amrywiol ddeunyddiau, roeddwn wedi cael tipyn o brofiad o sychu ymbelydrol, ac fe all hyn helpu i drin deunyddiau yn y lle cyntaf a chwtogi ar ynni a chostau.\nYn ddiweddar, achubais ar gyfle cyffrous iawn i gyfuno’r holl brofiadau hyn yn rhinwedd fy swydd yn brif swyddog gweithrediadau SUNRISE. Mae SUNRISE yn defnyddio’r profiad SPECIFIC-IKC (consortiwm academaidd a diwydiannol dan arweiniad Prifysgol Abertawe gyda Tata Steel yn brif bartner diwydiannol) o gynhyrchu mwy o ddeunyddiau ynni y genhedlaeth nesaf, yn enwedig ffotofoltäigau, a gwneud iddynt weithio yn yr India. Bydd y prosiect yn datblygu technoleg mewn ffotofoltäigau, stori ynni, goleuo, biomas a dŵr glân a charthffosiaeth i gyd-ddatrys yr agweddau hyn gyda phartneriaid o’r DU a’r India, ac yn ychwanegol at hyn, yn creu rhaglen hyfforddi doethurol, nid yn annhebyg i radd EngD Abertawe sydd â phwyslais ar ddiwydiant, yn y ddwy wlad.\nManylion cyswllt: Dr Ian Mabbett (Yr Adran Gemeg) i.mabbett@abertawe.ac.uk\nNod 4 – Addysg o ansawdd\nSystemau sain soffistigedig mewn mannau cyhoeddus yn slymiau’r India\nMae miliynau o gartrefi ledled y byd yn mwynhau mynediad at gynnwys a gwasanaethau digidol drwy gyfrwng unedau sain soffistigedig megis ‘Echo’ gan Amazon a system ‘Home’ Google. Mae deunydd hyrwyddo a fideos gan ddefnyddwyr eu hunain fel arfer yn dangos ystafelloedd sydd â llawer o adnoddau ynddynt, gyda seilwaith data a phŵer da. Yn ystod yr ychydig flynyddoedd diwethaf, rydym ni wedi bod yn gweithio gyda chymunedau rhai o slymiau’r India, lle mae’r cartrefi yn gyfyng iawn fel rheol (ystafell neu ddwy), lle nad yw bron neb wedi clywed am WiFi cartref personol, lle mae’r seilwaith pŵer yn llawer mwy anwadal, ac adnoddau ariannol yn golygu nad oes modd cael unedau sain soffistigedig mewn cartrefi unigol. Wedi ein hysbrydoli gan y rhaglen bythau-rhyngrwyd “twll yn y wal”, rydym ni wedi dylunio ac adeiladu dwy system uned sain a’u gosod mewn mannau cyhoeddus a rhodfeydd yn un o slymiau mawr yr India. Roedd y prototeipiau hyn yn fodd i bobl a oedd yn cerdded heibio holi cwestiynau a chael naill ai atebion cyfrifiadurol yn syth neu atebion gan fodau dynol wedi oedi byr. Mae’r gwaith hwn yn cyd-fynd â Nodau’r Cenhedloedd Unedig o ran lleihau anghydraddoldebau (Nod 10), addysg (Nod 4) ac arloesi (Nod 9) ar gyfer datblygu cynaliadwy.\nMatt Jones (yr Adran gyfrifiadureg)\nNod 5 – Cydraddoldeb rhwng y rhywiau\nDatblygu ‘plaleiddiaid’ biolegol - Gweler Nod 1\nNod 6 – Dŵr Glân a Charthffosiaeth\nDŴR A THÂN: RHAGWELD A LLINIARU’R PERYGLON O LYGREDD DŴR YN DEILLIO O LUDW TANNAU GWYLLT – mae hwn yn gynllun NECR (2018-2021)\nMae tân yn llosgi ~4% o arwyneb tir y byd sydd â llystyfiant arno bob blwyddyn, gan gynnwys dalgylchoedd coedwigol sy’n darparu 60% o’r dŵr i 100 o ddinasoedd mwyaf y byd. Mae’r lludw y mae tannau yn ei adael ar ôl ar y ddaear yn llawn llygryddion sy’n debygol iawn o gael eu cludo drwy erydiad tir. Mae lludw felly yn cynrychioli bygythiad difrifol i ecosystemau dŵr gydag effeithiau gwybyddus eisoes ar ansawdd dŵr, ac effeithiau difrifol ar y boblogaeth a’r amgylchedd (h.y. cyfyngiadau ar ddŵr ffres, ewtroffigedd, gordyfiant o algâu ac ati) a chostau sylweddol i adfer gwasanaethau ecosystemau dŵr (e.e. $32 Miliwn, Denver yn 1996&2002; $38 Miliwn, Canberra yn 2003; £3 Miliwn, Belffast yn 2011; $1 Miliwn, Fort MacMurray yn 2016). Fodd bynnag, nid oes unrhyw fodelau yn bod ar hyn o bryd sy’n ei gwneud yn bosibl i ragweld cludiant lludw a chefnogi dyluniad strategaethau i liniaru’r perygl o lygru dŵr ar ôl tân.\nMae’r prosiect NERC hwn, dan arweiniad Prifysgol Abertawe, yn dod â thîm rhyngwladol o wyddonwyr blaenllaw at ei gilydd (Prifysgol Abertawe -Y DU-, Gwasanaeth Coedwigaeth yr Unol Daleithiau -UDA-, A Phrifysgol Melbourne -Awstralia-) ynghyd a defnyddwyr (Dŵr Cymru, Gwasanaeth Tân ac Achub De Cymru, Parc Cenedlaethol Bannau Brycheiniog a Chyfoeth Naturiol Cymru) i fynd i’r afael â’r diffyg sylweddol hwn mewn gwybodaeth ac offer. Ein nod yw datblygu offeryn y gall defnyddwyr ei ddefnyddio i ragweld faint o ludw a adewir a’r perygl o halogi ar ôl tannau gwyllt a chefnogi rheolwr tir (targed 6.5) i ddylunio strategaethau lliniaru effeithiol er mwyn diogelu ansawdd dŵr (targed 6.3), cyflenwad dŵr yfed (targed 6.1), ac ecosystemau sy’n gysylltiedig â dŵr (targed 6.6).\nYr Athro. Stefan Doerr (Yr Adran Ddaearyddiaeth): s.doerr@abertawe.ac.uk\nDr. Cristina Santín (Yr Adran Ddaearyddiaeth a’r Adran Gwyddorau Bioleg): c.santin@abertawe.ac.uk\nDr. Jonay Neris (Yr Adran Ddaearyddiaeth): j.neristome@abertawe.ac.uk\nSefydlogi ac adfer gweithfeydd metel segur\nDrwy’r byd mae gweithgareddau mwyngloddio hanesyddol wedi gadael eu hôl ar yr amgylchedd. Hyd at y 1970au, roedd hi’n arferol i gwmnïau mwyngloddio adael safleoedd heb wneud prin ddim gwaith adfer, os o gwbl. Mae gweddillion y gwaith cloddio yn aml wedi eu halogi â metelau trwm ac nid yw hi’n beth anghyffredin canfod bod afonydd a chyflenwadau dŵr gerllaw wedi eu halogi. Gan weithio gyda chwmnïau lleol, rydym ni wedi darganfod fod defnyddio bio-olosg addasedig (cynnyrch llawn carbon sy’n ganlyniad i pyrolysis) ar y gweddillion yn ffordd gost-effeithiol o sefydlogi ac adfer gweithfeydd metel segur. Dangoswyd bod bio-olosg yn storio maetholion, yn atal halogyddion anorganig (metelau trwm) ac organig (hydrocarbonau aromatig polysyclig, plaleiddiaid, tocsinau planhigion ymledol), ac o gymorth i adfer hen safleoedd diwydiannol a thir sydd wedi diraddio. Mae ganddo hefyd swyddogaeth bwysig yn y broses o ddal a storio carbon y gellir ei ddefnyddio i liniaru newid yn yr hinsawdd.\nGwastraff yng ngwaith plwm segur Nant y Mwyn.\nIain Robertson (Yr Adran Ddaearyddiaeth) i.robertson@abertawe.ac.uk\nNod 7 – Ynni glân a fforddiadwy\nStorio ynni’r haul a lliniaru allyriadau CO2\nMae Moritz F. Kuehnel a’i dîm yn yr Adran Gemeg yn datblygu catalyddion newydd i storio ynni’r haul a lliniaru allyriadau CO2 ar yr un pryd. Mae eu gwaith ymchwil yn manteisio ar briodoleddau ffotoffisegol nanogrisialau lled-ddargludol wedi’u cyfuno â detholusrwydd catalyddion moleciwlar i droi dŵr, gwastraff a CO2 yn danwydd adnewyddadwy gan ddefnyddio golau dydd. Mae eu prosiect diweddaraf yn astudiocynhyrchiant uniongyrchol H2 glân o fiomas lignoselwlosig.\nManylion cyswllt: Dr. Moritz F. Kuehnel (Yr Adran Gemeg)\nGwaith Maes yn Sikkim\nNod 8 – Gwaith gweddus a thwf economaidd\nDatblygu ‘plaleiddiaid’ biolegol - Hyfforddiant a dysgu sgiliau technolegol er mwyn helpu unigolion mewn gwledydd sy’n datblygu i gaffael sgiliau newydd, datblygu diwydiannau cartref a defnyddio adnoddau yn fwy effeithiol.\nHelpodd Prifysgol Abertawe i hyfforddi gwyddonwyr ym Mhrifysgol Abubakar Tafawa Balewa (ATBU) yn Bauchi, Nigeria ar gynllun i ddatblygu plaleiddiaid biolegol. Byddai hyn yn fodd o liniaru tlodi drwy greu cyflogaeth drwy sefydlu diwydiannau cartref bychain i gynhyrchu cyfryngau rheoli biolegol ffyngol yn Nigeria. At hyn, gallai’r dechnoleg fanteisio ar ddeunyddiau lleol ac felly sicrhau llif o gyfoeth yn y gymuned.\nMae mosgitos yn trosglwyddo ystod eang o heintiau (e.e. gwibgymalwst, y dwymyn felen, malaria, filariasis, llyngyr y galon) sy’n gallu cael effaith ddifrifol ar iechyd pobl ac anifeiliaid. Yn 2010 roedd 216 miliwn achos tybiedig o falaria a 655,000 o farwolaethau tybiedig oherwydd malaria gydag oddeutu 86% o’r rhai oedd yn marw o’r haint ledled y byd yn blant o dan bum mlwydd oed (Sefydliad Iechyd y Byd, 2011). Gwibgymalwst yw’r haint firysol a drosglwyddir gan fosgitos sy’n lledu gyflymaf yn y byd; mae ei ystod ddaearyddol wedi cynyddu 30 gwaith yn y 50 mlynedd diwethaf (Sefydliad Iechyd y Byd, 2009). Ceir oddeutu 50-100 miliwn o achosion o’r haint yn flynyddol ac mae oddeutu 2.5 biliwn o bobl yn byw mewn gwledydd ble mae’r gwibgymalwst yn endemig (Sefydliad Iechyd y Byd, 2009, 2012).\nMae nifer y colledion oherwydd clefydau a drosglwyddir gan drogod rhwng US$13.9 biliwn – sef US$18.7 biliwn bob blwyddyn. Mae dros 800 miliwn o wartheg dan fygythiad trogod yn gyson. Roedd cyfanswm y colledion blynyddol yn Tanzania gwerth oddeutu US$364 miliwn, gydag oddeutu 1.3 miliwn o wartheg wedi eu lladd (Kivaria, S. 2006. Trop Anim Health Prod. 38:291-9).\nRoedd y ffaith y gallai’r mathau o M. anisopliae ladd plâu cnwd a fectorau haint yn gwneud y ffwng yn fwy dichonadwy yn fasnachol. Dylai hyn sicrhau rhanddeiliaid fod galw am y cynnyrch ac y gellid cyflawni hyn drwy gynhyrchiant lleol. Byddai creu diwydiant cartref i fasgynhyrchu’r ffwng yn creu cyfoeth a swyddi ond hefyd yn sicrhau cyflenwad o gynnyrch cynaliadwy ecogyfeillgar.\nCafodd tîm ymchwil ATBU, Bauchi, hyfforddiant dwys ar agweddau gwahanol ar reoli plâu pryfedol. Cawsant hyfforddiant o ran:\nMeithrin cyfryngau rheoli biolegol ffyngol yn acsenig\nYnysu cyfryngau rheoli biolegol ffyngol gan ddefnyddio cyfryngau dethol\nSgrinio cyfryngau gwahanol i ganfod y rhai nad oeddent yn ddrud ac sy’n cynhyrchu niferoedd da o frechlyn\nCynhyrchu mwy o gyfryngau rheoli biolegol ffyngol\nDylunio a chynnal profion maes a labordy\nGwella effeithiolrwydd y cyfryngau rheoli biolegol ffyngol drwy eu defnyddio ar y cyd â chyfryngau eraill megis nematodau entomopathogenig\nGwnaed gwaith pellach o ran ynysu a chynhyrchu nematodau entomopathogenig\nNod 16 – Heddwch, cyfiawnder a sefydliadau cryfion\nHeddwch, cyfiawnder a sefydliadau cryfion\nNod 9 – Diwydiant, arloesi a seilwaith\nDros sawl blwyddyn, mae ein tîm wedi bod yn rhan o ddylunio technoleg newydd ar gyfer y dyfodol gyda phobl mewn cyd-destunau yn yr India a Kenya lle mae adnoddau yn brin. Mae hi’n gymhelliant mawr yn hyn o beth i gynnwys y grwpiau hyn, sydd yn aml yn llai llythrennog, heb fynediad aml at gysylltiadau data, sy’n defnyddio prin unrhyw dechnoleg, ac sy’n wynebu cyfyngiadau eraill, yn y broses o lunio a phriodoli dyfeisiau a gwasanaethau. Mae hyn mewn cyferbyniad i’r hyn sy’n digwydd fel arfer mewn rhanbarthau o’r fath, pan fo technoleg o farchnadoedd traddodiadol (e.e., yn UDA ac Ewrop) yn “treiglo i lawr” wedi sawl blwyddyn. Yn rhan o’r gwaith hwn, rydym ni wedi archwilio’r rhwystrau posibl i un cyfrwng newydd o’r fath—y We Ffisegol—mewn cyd-destunau lle mae adnoddau yn brin ym Mumbai a Nairobi. Mae’r We Ffisegol yn system dywys ffynhonnell agored sy’n gweithio gyda Bluetooth. Y diben yw gallu cysylltu yn gyflym a di-rwystr â gwrthrychau ffisegol drwy gyfrwng gwe. Ein nod yw deall sut y gall y dechnoleg newydd hon o bosib fod yn gyfrwng i fasnachwyr manwerthu bychain yn yr ardaloedd hyn greu a lledaenu presenoldeb syml ar-lein drwy gyfrwng darlledu lleol. Mae’r gwaith hwn yn cysylltu â Nodau’r Cenhedloedd Unedig o leihau anghydraddoldeb (Nod 10) ac arloesi (Nod 9) ar gyfer datblygu cynaliadwy.\nDyluniad teithiol – yn cymell arloesi digidol drwy ffiniau cylch gwaith presennol dylunio prif ffrwd.\nMae “Dyluniwyd yng Nghaliffornia” yn ddatganiad brand a ddefnyddir gan weithgynhyrchwyr uwch-dechnoleg i ddynodi tarddle a rhagoriaeth moderniaeth ac arloesi digidol. Yn ein gwaith ni, rydym ni’n archwilio safbwyntiau dylunio athronyddol amgen i’r rhai y mae’r datganiad hwn yn eu hymgorffori drwy gyfrwng prosiect hirdymor aml-leoliad sy’n ceisio amrywio’r broses o greu’r dyfodol drwy weithio gyda chymunedau o ddefnyddwyr “newydd” mewn ardaloedd “datblygol”. Rydym ni’n dadlau y caiff technolegau digidol eu creu fel arfer drwy ganolbwyntio’n gyfan gwbl ar boblogaethau’r “gwledydd datblygedig”, gan ragdybio set sylfaenol o arferion diwylliannol, argaeledd adnoddau a lefel o brofiad o dechnoleg nad ydynt yn gydnaws o gwbl â rhai defnyddwyr newydd. Rydym ni’n dadlau dros ddulliau cynhwysol o ddylunio technoleg ac yn cyflwyno’r cysyniad o ddyluniad teithiol; methodoleg sy’n pendilio rhwng cymunedau o ddefnyddwyr newydd mewn sawl rhanbarth, gan gymell arloesi digidol drwy ffiniau cylch gwaith presennol dylunio prif ffrwd. Mae’r gwaith ymchwil hwn yn cyd-fynd â Nodau’r Cenhedloedd Unedig o ran lleihau anghydraddoldeb (Nod 10) a chynaliadwyedd (Nod 9) ar gyfer datblygu cynaliadwy, drwy gynnwys defnyddwyr yr anghofiwyd amdanynt fel arall yn y gwaith o gyd-greu technoleg y dyfodol.\nNod 10 – Llai o anghydraddoldebau\nY We Ffisegol yn Mumbai a Nairobi\nDyluniad teithiol - yn cymell arloesi digidol drwy ffiniau cylch gwaith presennol dylunio prif ffrwd.\nDatblygu ‘plaleiddiaid’ biolegol – gweler uchod\nNod 11 – Dinasoedd a chymunedau cynaliadwy\nGwaith maes yn Sikkim – gweler uchod\nSefydlogi ac adfer gweithfeydd metel segur – gweler uchod\nNod 12 – Defnyddio a chynhyrchu cyfrifol\nMae bio-olosg yn sgil-gynnyrch trawsffurfiad thermol biomas yn ynni neu fiodanwyddau gan ddefnyddio prosesau pyrolysis neu nwyeiddio. Ar y cyd â’r prosiect Beacon <http://www.swansea.ac.uk/ils/beacon/>, mae ein tîm yn defnyddio dadbolimeriseiddio bio-olosg fel dull cynaliadwy o gynhyrchu nanoddeunyddiau fflwroleuol o wahanol fathau o wastraff. Mae manteision niferus i drosi deunyddiau gwastraff yn nanoddeunyddiau gan gynnwys: arbedion rheoli ynni a gwastraff, a lleihau’r effaith amgylcheddol a’r ôl-troed carbon.\nS Lopez (Yr Adran Ffiseg) S.C.B.Lopez@abertawe.ac.uk\nDefnyddio cregyn gwichiaid môr yn y maes cosmetig\nMae gweithfeydd prosesu pysgod cregyn yng Nghymru yn cynhyrchu niferoedd mawrion o wastraff cregyn. Mae rhyddhau’r gwastraff hwn i ddyfroedd lleol wedi dod yn fater rheoli amgylcheddol cynhennus, gyda rhai pobl sy’n byw ar y glannau yn ystyried ei fod yn andwyol i’r amgylchedd lleol ac i werthoedd eiddo. Mae Quay Fresh & Frozen Foods (QFFF), cwmni yng Nghei Newydd, yn fusnes bach a chanolig sy’n arbenigo mewn prosesu gwichiaid môr o ddalfeydd lleol. Mae’n cynhyrchu oddeutu 800 o dunelli o wastraff cregyn mâl bob blwyddyn. Mae cregyn mâl wedi eu defnyddio’n llwyddiannus mewn gwledydd eraill i wneud dyfeisiau hidlo dŵr, fel tymherwyr pridd, deunyddiau adeiladu ac yn gyfrwng i gydgrynhoi slwtsh. Mae SEACAMS 2 yn profi defnydd a chynhyrchion amgen wedi eu creu o wastraff cregyn.\nUn defnydd posibl nad yw wedi’i astudio cyn hyn yw defnyddio cregyn yn lle microbeleni plastig. Mae gleiniau bychain yn elfen gyffredin mewn nifer o gynhyrchion cartref, ac mae eu rhyddhau wedi arwain at lygredd plastig eang yn yr amgylchedd. Mae’r DU a nifer o genhedloedd diwydiannol eraill wedi ymrwymo i leihau’n raddol y defnydd o microbeleni. Mae’n bosibl y gallai cregyn, o’u llunio i’r siâp a’r maint priodol (microgregyn), fod yn ddewis amgen amgylcheddol a chynaliadwy i wneud yr un swyddogaeth â microbeleni mewn sgrybiau croen ac ati. Oherwydd bod microbeleni yn ddeunydd artiffisial, gellir eu llunio i fod â phriodoleddau penodol. Mae cregyn gwichiad môr ar y llaw arall yn ddeunydd naturiol, ac mae yna derfyn ar y graddau y gellir eu haddasu. Amcan y prosiect hwn yw addasu cregyn gwichiaid môr yn fecanyddol i faint microsgopig ac archwilio eu priodweddau ffisegol a chemegol. Os oes modd defnyddio ‘microgregyn’ yn lle microbeleni mewn cynnyrch i’r cartref, gallai hynny arwain at batent newydd a chynnyrch masnachol newydd.\nGwyliwch Chiara Bertelli yn trafod hyn gyda’r BBC.\nChiara Bertelli (Yr Adran Gwyddorau Biolegol) c.m.bertelli@abertawe.ac.uk\nNod 13 – Gweithredu o ran yr hinsawdd\nMae gwaith ymchwil ar y gweill i ymchwilio i effaith byd cynhesach ar amryw o rywogaethau’r môr.\nTarged 13.3 yw ‘Meithrin gwybodaeth a gallu i gyflawni heriau newid yn yr hinsawdd.’\nMae gwaith ymchwil ar y gweill i ddeall effaith byd cynhesach ar amryw o rywogaethau’r môr. Y tymheredd sy’n penderfynu ar ryw ymlusgiaid a rhai pysgod, sy’n golygu y bydd amgylchedd forol cynhesach yn arwain at gam-ystumio cymarebau rhyw. Er enghraifft, mae amgylchiadau deori cynhesach mewn nythod môr-grwbanod yn arwain at fwy o môr-grwbanod benywaidd. Mae gwaith ymchwil wedi dangos bod nifer o nythleoedd môr-grwbanod eisoes yn cynhyrchu cyfradd uchel o môr-grwbanod benywaidd (e.e. Ynys Sant Eustatius yn y Caribî) ac mai dim ond ambell draeth nythu sy’n cynhyrchu cymhareb gytbwys o fôr-grwbanod gwrywaidd: benywaidd: (h.y. Diego Garcia yn Nhiriogaeth Brydeinig Cefnfor India). Mae gwaith arbrofol ar y gweill i ganfod ffyrdd rhad a syml i amddiffyn poblogaethau môr-grwbanod yn wyneb newid yn yr hinsawdd.\nDeunydd cyfeiriol: Esteban et al. (2017) Adroddiadau Gwyddonol. Dolen: https://www.nature.com/articles/srep20339\nDeunydd cyfeiriol: Laloe, Esteban et al. (2016) Journal of Experimental Marine Biology and Ecology. Dolen: https://doi.org/10.1016/j.jembe.2015.09.015\nNicole Esteban (Yr Adran Gwyddorau Biolegol) N.Esteban@abertawe.ac.uk\nNod 14 – Bywyd o dan y dŵr\nHyrwyddo dyframaeth gadarn – gweler uchod\nMonitro dolydd morwellt – Cefnfor yr India a ledled y byd\nTarged 14.2 o’r Nod hwn yw ‘Erbyn 2020, rheoli a diogelu ecosystemau morol ac arfordirol i osgoi effeithiau niweidiol sylweddol, gan gynnwys drwy eu gwneud yn fwy cadarn, a gweithredu dros eu hadferiad er mwyn cael cefnforoedd iach a chynhyrchiol.’\nMae’r targed hwn yn seiliedig ar ddealltwriaeth o leoliad a graddau ecosystemau morol pwysig. Nid yw llawer o Gefnfor yr India wedi ei archwilio oherwydd yr ynysoedd pellennig a dyfnder yr ecosystemau morol. Mae gwaith ymchwil ar y gweill i ganfod a nodi lleoliadau’r dolydd morwellt eang sy’n gysylltiedig â chreigresi cylchynysoedd yng Ngorllewin Cefnfor yr India gan ddefnyddio’r dechnoleg ddiweddaraf o ran olrhain drwy loeren (Fastloc-GPS) ac arolygon fideo tanddwr o bell.\nDeunydd cyfeiriol : Hays, Esteban et al. (2018) Frontiers in Marine Science. Dolen : https://doi.org/10.3389/fmars.2018.00009)\nDeunydd cyfeiriol : Esteban et al. (2018) Marine Pollution Bulletin. Dolen: https://doi.org/10.1016/j.marpolbul.2018.03.018\nNicole Estaban (Yr Adran Gwyddorau Biolegol) N.Esteban@abertawe.ac.uk\nDilyn môr-grwbanod gwyrddion\nAr y cyd â’r Swyddfa Dramor a Chymanwlad, mae ymchwilwyr yn dilyn môr-grwbanod gwyrddion o Diriogaeth Brydeinig Cefnfor India i diroedd pori pell yn Kenya, Madagascar, Maldives a’r Seychelles. Un o amcanion cyfredol y prosiect ymchwil hwn yw cynnal arolwg o’r casgliadau o bysgod mewn dolydd morwellt a ddarganfuwyd yn ddiweddar. Mae tiroedd pori môr-grwbanod gwyrddion ger cylchynysoedd y Seychelles wedi eu defnyddio i lunio polisi Ardal Forol Warchodedig y Seychelles, a grëwyd yn ddiweddar.\nGwaith cadwraeth yn y warchodfa forol yng Nghefnfor yr India\nTarged 14.5 yw ‘Erbyn 2020, gwarchod o leiaf 10 y cant o ardaloedd arfordirol a morol, yn unol â chyfraith genedlaethol a rhyngwladol ac yn seiliedig ar yr wybodaeth wyddonol orau sydd ar gael.’\nMae ymchwiliwr ym Mhrifysgol Abertawe yn gweithio mewn amryw o Ardaloedd Morol Gwarchodedig ledled y byd, gan gynnwys un o’r AMG mwyaf, Gwarchodfa Forol Chagos yng Ngorllewin Cefnfor yr India i helpu â pholisi cadwraeth. Mae gwaith cadwraethol wedi amrywio o weithio gyda chymunedau lleol i gynyddu manteision AMG i’r bobl hynny sy’n ennill eu bywoliaeth yno (ymchwil yn y Caribî wedi ei ariannu gan Yr Adran dros Ddatblygu Rhyngwladol), sefydlu cronfa ymddiriedolaeth cadwraeth hirdymor yng Ngharibî’r Iseldiroedd, gan sefydlu buddion AMG ar gyfer pysgodfeydd (AMG Caribî’r Iseldiroedd) a deall symudiad bywyd gwyllt morol o fewn a’r tu allan i AMG (Y Caribî, Cefnfor yr India). Mae gwaith ymchwil wedi bod yn ganllaw i lunio cynlluniau rheoli ar gyfer AMG ac rydym ni ar hyn o bryd yn gweithio gyda’r Swyddfa Dramor a Chymanwlad i ddatblygu’r cynllun rheoli ar gyfer Tiriogaeth Brydeinig Cefnfor India.\nDeunydd cyfeiriol: Hays, Esteban et al. (2014) Conservation Biology. Dolen: <https://doi.org/10.1111/cobi.12325>\nDeunydd cyfeiriol: Esteban et al. (2016) Marine Biology. Dolen: https://doi.org/10.1111/cobi.12325\nDeunydd cyfeiriol: Christiansen, Esteban et al. (2017) Marine Biology. Dolen: https://doi.org/10.1007/s00227-016-3048-y\nNod 15 – Bywyd ar y tir\nNod 17 – Partneriaethau ar gyfer y Nodau\nPartneriaethau ar gyfer y Nodau


Astudiaeth achos: y Brifysgol Agored yng Nghymru, prosiect ‘Our Story’\nPwrpas y prosiect hwn oedd gweithio gyda darparwyr addysg gynradd a chyn oed ysgol ar draws pob sector (preifat, cyhoeddus a gwirfoddol) yng ngogledd-ddwyrain Cymru i ddangos sut ellir defnyddio Adnoddau Addysgol Ar-lein fel llwybr oddi wrth ddysgu anffurfiol i ddysgu ffurfiol. Gallai’r dysgu uwch ffurfiol fod gyda’r Brifysgol Agored neu gydag un o’i sefydliadau AU partner yng Ngogledd Cymru: Prifysgolion Bangor, Glyndŵr neu Aberystwyth. Cafodd rhaglen neu ap y Brifysgol Agored ‘Our Story’ ar gyfer creu ac adrodd straeon digidol wedi’u personoli ei ddefnyddio fel cyfrwng cysylltu cychwynnol.\nYr ap Our Story\nCafodd yr ap hwn ei ddatblygu gan David Messer a Natalia Kucirkova yn y Ganolfan Addysg a Thechnoleg Addysgol (CREET) yn y Brifysgol Agored. Mae’r ap yn gwneud cyfathrebu a dysgu yn hwyl, ac yn helpu plant i deimlo’n bositif am lyfrau, darllen a llythrennedd. Mae tair fersiwn o Our Story i’w cael, un i’r iPad, un i’r iPhone / iPod, ac un i’r rhan fwyaf o lechi a ffonau Android.\nOpen Learn yw’r storfa fwyaf o Adnoddau Addysgol Ar-lein yn Ewrop, gyda dros 650 o unedau o gyrsiau a chynnwys am ddim ac 11 miliwn o ddefnyddwyr ledled y byd. Mae am ddim, yn anffurfiol a hyblyg a gellir cael mynediad iddi o unrhyw gyfrifiadur sy’n cysylltu â’r rhyngrwyd. Gallwch gael blas ar ddetholiadau o gyrsiau’r Brifysgol Agored drwy bori dan amrywiol benawdau pynciau: Hanes a’r Celfyddydau; Gwyddoniaeth, Mathemateg a Thechnoleg; y Corff a’r Meddwl; Cymdeithas; Addysg; Arian a Rheoli; Natur a’r Amgylchedd; ac Ieithoedd.\nMae Our Story ac Open Learn wedi cael eu dangos i ddeunaw o ysgolion a naw o feithrinfeydd, ac maent wedi llwyddo i ennyn diddordeb staff ysgolion a meithrinfeydd, yn ogystal â grwpiau rhieni. Cafwyd adborth positif iawn am yr ap Our Story gan weithwyr ysgolion yn amrywio o gynorthwywyr addysgu i athrawon cymwysedig a phenaethiaid, gyda phob un yn gweld potensial i’w ddefnyddio yn y dosbarth. Gwelsai staff y meithrinfeydd hefyd yr effeithiau cadarnhaol y byddai straeon wedi’u personoli’n eu cael ar blant ifanc. Gwelwyd bod gweithgareddau llythrennedd ar yr iPad yn ysgogi cymhelliant plant a’u gallu i ganolbwyntio (Flewitt et al, 2014), gan gynnig cyfleoedd cyfoethog ar gyfer cyfathrebu, rhyngweithio cydweithredol a dysgu annibynnol. Un o ofynion Cyfnod Sylfaen y Blynyddoedd Cynnar yw bod yn rhaid i raglenni addysgiadol gynnwys gweithgareddau a phrofiad i blant mewn cyfathrebu ac iaith, llythrennedd, a deall y byd drwy gyfleoedd yn ymwneud â thechnoleg a’r amgylchedd. Yn ogystal, mae Arolygwyr Estyn yn disgwyl gweld plant yn gwneud gweithgareddau digidol a thechnolegol yn y dosbarth, ac mae’r Swyddfa Safonau mewn Addysg (OFSTED) wedi cyflwyno canllawiau swyddogol i ysgolion ar ddefnyddio technoleg newydd ar gyfer gwaith creadigol ac annibynnol.\nCafodd cyflwyniad ar Our Story ac Open Learn hefyd ei roi i fyfyrwyr addysg ym Mhrifysgol Glyndŵr, a oedd ar fin mynd i’w lleoliadau mewn ysgolion cynradd.\nCaiff y prosiect ei werthuso a bydd adroddiad cryno llawn yn cael ei ysgrifennu ddechrau 2015.\nFlewitt R, Messer D and Kucirkova N (2014) New directions for early literacy in a digital age: the iPad.Journal of Early Childhood Literacy, Sage Publications.\nJo Thomas, y Brifysgol Agored yng Nghymru


Twitter yn boeth tros helynt tocynnau cyngherddau’r Eisteddfod – Golwg360\n3 Ebrill 2018 am 13:08 Diweddarwyd am 15:08\nMae Canolfan y Mileniwm yn dweud eu bod wedi datrys problem dechnegol sydd wedi achosi trafferthion i bobol oedd yn ceisio prynu tocynnau cyngherddau’r Eisteddfod Genedlaethol – ond mae pobol yn dal i gwyno am y broses, ac yn honni eu bod wedi treulio oriau yn ceisio bwcio seddi.\nEr i’r system brynu ar-lein fynd yn fyw am 8.30yb heddiw (dydd Mawrth, Ebrill 3), doedd dim modd prynu tocynnau.\n“Mae’r [Ganolfan] wedi cysylltu i ddweud eu bod wedi datrys y problemau technegol erbyn hyn ond eu bod yn dal i gael traffic uchel i’r wefan sydd yn arafu’r broses,” meddai’r Eisteddfod ar Twitter.\n“DIOLCH YN FAWR I BAWB am eich amynedd. Mae staff [Ganolfan] yn gweithio’n galed iawn i ddelio gyda phob un ymholiad!”\nBe aeth o’i le?\nFel arfer mae modd prynu’r tocynnau o wefan yr Eisteddfod, ond eleni bu newid i’r drefn, gyda’r brifwyl yn ymweld â Chaerdydd a’n cynnal digwyddiadau yn y Ganolfan.\nMae’n debyg bod nifer fawr o bobol wedi heidio i’r wefan ar yr un pryd er mwyn prynu tocynnau, a bod y llif yma wedi cyfrannu at y trafferthion technegol.\nBu yna gryn dipyn o ymateb ar Twitter, gyda sawl un yn honni i’r broses gymryd dros awr.\nAmhosib prynnu tocynnau, wedi gwastraffu awr yn barod …\n— Helen Rice (@Wenglishy) April 3, 2018\nAwr a hanner yn ddiweddarach a dwi di cael gafael ar docynnau. Ond nid y seddi o'n i eisiau. Ges i well lwc ar wefan Glastonbury yn 2005 (ie, 2005!). Lwcus nad ydw i'n gweithio heddiw. Reit, lle ga i afael ar awr a hanner?\n— Awen Schiavone (@awensgiv) April 3, 2018


Myfyrwraig Saesneg ac Ysgrifennu Creadigol yn cyhoeddi nofel Gymraeg - The Ceredigion Herald\nMAE MYFYRWRAIG o’r Adran Saesneg ac Ysgrifennu Creadigol sydd wedi dysgu Cymraeg yn rhugl, wedi cyhoeddi nofel newydd ddoniol am griw o ddysgwyr.\nDaw Sarah Reynolds yn wreiddiol o Reigate yn Surrey ac mae’n astudio am ddoethuriaeth mewn Ysgrifennu Creadigol ym Mhrifysgol Aberystwyth.\nBu’n dysgu Cymraeg ers saith mlynedd a chyhoeddwyd ei nofel gyntaf yn yr iaith, Dysgu Byw, gan Gwasg Gomer ym mis Hydref.\nMae’r nofel yn dilyn hynt a helynt criw o ddysgwyr mewn dosbarth nos, ac fe’i disgrifiwyd gan y cyhoeddwr fel ‘romp comig’ sy’n ‘hynod ddoniol’.\nCafodd hefyd ganmoliaeth uchel gan yr awdures a chyn-fyfyrwraig o Brifysgol Aberystwyth, Bethan Gwanas.\nYn ôl Bethan mae’r nofel yn ‘berl’ ac yn ‘chwa o awyr iach’, a dywedodd ei bod wedi ‘gwenu, gwingo a chwerthin yn uchel’ wrth ei darllen.\nMae’r nofel yn dechrau gyda hanes tiwtor y dosbarth, Siwan James, sy’n dymuno bod yn unrhyw le arall ond yn sefyll o flaen y criw amrywiol o ddysgwyr.\nBu Siwan yn actores ar Pobol y Cwm ar un adeg (nid bod neb yn cofio hynny!) ac mae hi’n dymuno bod yn ôl yn seren ar y sgrin, nid yn gwywo wrth wrando ar bobl yn manglo’r iaith ac yn merwino’i chlustiau.\nMae Sarah nawr yn ysgrifennu nofel newydd – yn Saesneg y tro hwn, a’i gobaith yw gallu plethu’r bywyd ysgrifennu gyda gyrfa academaidd.\nDywedodd: “Ro’n i’n ffodus iawn i gipio ysgoloriaeth i astudio ar gyfer doethuriaeth mewn Ysgrifennu Creadigol yma ym Phrifysgol Aberystwyth. Dwi ar fin gorffen fy nhymor cyntaf ac yn joio mas draw. Mae pawb yn yr adran wedi bod yn groesawgar iawn. Un uchafbwynt oedd cael taith dywysedig drwy grombil y Llyfrgell Genedlaethol – mae’r lle yn nefoedd i lyfrgarwr fel finnau! Er hynny, wedi gweld y ffilm Y Llyfrgell, ro’n i’n hanner disgwyl dod o hyd i gorff!”\nCyfarfu Sarah â’i gŵr yn Llundain, lle’r oedd y ddau yn gweithio ym myd teledu, a Sarah yn gweithio ar gyfresi fel Big Brother.\nAr ôl priodi, symudodd y ddau i fyw i Gaerfyrddin, ac aeth Sarah ati o ddifrif i ddysgu’r Gymraeg.\n“Nes i briodi Cymro Cymraeg… Nes i gwrdd â fe ar blind date yn Llunden, a nath e ddysgu fi i ddweud ‘prynhawn da’ ar y date cyntaf hwnnw, a dyna lle ddechreuodd y cyfan i fi… O’n i’n deall o’r cychwyn pa mor bwysig odd yr iaith Gymraeg iddo fe.”\nCyrhaeddodd Sarah rownd derfynol Dysgwr y Flwyddyn yn Eisteddfod Genedlaethol y Fenni yn 2016, a defnyddiodd beth o’i phrofiadau o ddysgu’r Gymraeg wrth ysgrifennu Dysgu Byw.\nYchwanegodd: “Dyw’r daith ddim wedi bod yn hawdd wrth i fi ddysgu ond dwi wedi chwerthin llawer ar hyd y ffordd. Ro’n i eisiau rhannu peth o’r straeon hynny gyda phobl ynghyd â phrofiadau pobl eraill dwi’n nabod sydd wedi dysgu hefyd.”


Ffrae'r dadleuon: Beirniadu darlledwyr - BBC Cymru Fyw\nFfrae'r dadleuon: Beirniadu darlledwyr\nDisgrifiad o’r llun, Mae'r darlledwyr wedi cynnig dwy ddadl fyw yn cynnwys saith plaid wleidyddol\nMae'r darlledwyr yn "chwarae gwleidyddiaeth" ac yn mynd yn "groes i'r rheolau" ar fod yn ddi-duedd trwy fygwth cynnal dadleuon etholiadol heb y Prif Weinidog David Cameron, yn ôl cyn gadeirydd y BBC ac ITV.\nMae'r Arglwydd Grade wedi dweud na ddylai'r dadleuon teledu fynd yn eu blaen os nad oes modd dwyn perswâd ar arweinydd un blaid i fod yn rhan o'r drefn.\nRoedd y darlledwyr wedi dweud y byddan nhw'n parhau gyda'r dadleuon ym mis Ebrill, er i Mr Cameron fynnu mai ond unwaith fydd o'n fodlon ymddangos.\nByddai hynny'n golygu y gallai cadair Mr Cameron - sydd wedi gwrthod mynd benben ag arweinydd Llafur, Ed Miliband - fod yn wag ar gyfer y dadleuon eraill.\nYn sgil y ffrae, dywedodd y blaid Lafur eisoes y bydden nhw'n deddfu i sicrhau bod dadleuon teledu'n orfodol adeg etholiadau cyffredinol.\nRoedd y darlledwyr wedi cynnig tair dadl deledu. Dwy rhwng saith arweinydd y prif bleidiau, ac un rhwng Ed Miliband a David Cameron yn unig.\nOnd mae Downing Street wedi cyhuddo'r darlledwyr o "wneud llanast" o'r trafodaethau, ac yn dweud bod y prif weinidog yn barod i gymryd rhan mewn un ddadl yn unig gyda'r chwe arweinydd arall - gan gynnwys Plaid Cymru - a hynny cyn i'r ymgyrch swyddogol ddechrau.\nWrth siarad ar raglen Sunday Politics y BBC, dywedodd yr Ysgrifennydd Addysg Nicky Morgan fod y darlledwyr wedi "gwneud llanast llwyr" o'r broses.\n"Fe wnaethon nhw wahodd y parti hwn a'r parti arall," meddai.\n"Mae'r prif weinidog wedi gwneud cynnig clir iawn - mae angen cael saith plaid yn yr un lle, cael dadl 90 munud cyn i'r ymgyrch ddechrau.\n"Neu'r cyfan fyddwn ni'n ei wneud trwy gydol yr ymgyrch ei hun fydd siarad am y dadleuon."\n'Annerbyniol a haerllug'\nMae'r gwrthbleidiau wedi beirniadu safbwynt Mr Cameron.\nDywedodd dirprwy arweinydd Llafur, Harriet Harman, y dylai Mr Cameron "fod â'r hyder" i ymddangos ar y dadleuon.\nYn ôl y Democratiaid Rhyddfrydol, byddai'r Dirprwy Brif Weinidog Nick Clegg yn fodlon cymryd lle Mr Cameron.\nEisoes roedd arweinydd Plaid Cymru, Leanne Wood, wedi dweud: "Mae ymdrechion y prif weinidog i ddylanwadu ar y darlledwyr yn annerbyniol a haerllug ac mae'n ymddangos ei fod ofn i bobl graffu ar ei record.\n"Rwyf i'n barod i ddadlau yn erbyn prif weinidog ac arweinwyr y pleidiau eraill unrhyw bryd."\nYn y cyfamser, mae trefnwyr dadl ddigidol wedi cynnig ei llwyfannu'n gynt er mwyn cyd-fynd â dymuniadau'r prif weinidog.\nOnd fydd dim gwahoddiad i arweinwyr Plaid Cymru na'r SNP i fod yn rhan o'r ddadl hon, allai gael ei chynnal ddiwedd mis Mawrth, a'i darlledu ar wefannau YouTube, y Guardian a'r Daily Telegraph. Dim ond arweinwyr y Ceidwadwyr, Llafur, y Democratiaid Rhyddfrydol, UKIP a'r Gwyrddion fyddai'n rhan o'r digwyddiad.\nMae Downing Street yn dweud y byddan nhw'n "ystyried y cynlluniau".


Gêm Pwy yw eich babi. Chwarae rhad ac am ddim ar-lein\nGêm Pwy yw eich babi Ar-lein\nPwy yw eich babi\nGêm Disgrifiad: Eisiau gwybod beth mae eich plentyn yn ymwneud isddiwylliant, eich cariad, cariad, neu guy i chi eich hun? Dewis rhyw unigolyn, y saethau yn y gornel chwith uchaf, ac yna mynd ymlaen i wisgo i fyny, gan gyfeirio at y steil y mae teithiau cerdded a ddewiswyd gennych a mwynhau pobl. Gallwch newid nid yn unig siâp steil gwallt, ond ategolion hefyd, gan ddewis y rhai mwyaf addas.\nYsgol, lliwio Ysgol Sweet Creu Cupcake Makers Paint Gêm llyfr Nodyn Hi draws y ffordd cyflymder Keepy Monkey Busnes Dawns gyda'r elyrch yn gwisgo i fyny Siarad Tom Great Gweddnewidiad Gwahaniaeth Beic Spy Cam Mochyn Ymladdwr Llygredd KH: Sora vs Riku Blob Blob Bwyta Potty Raswyr 2 Мiz Сleo slapdown seicig\nEisiau gwybod beth mae eich plentyn yn ymwneud isddiwylliant, eich cariad, cariad, neu guy i chi eich hun?\n© playgame24.com - gêm ar-lein rhad ac am ddim Pwy yw eich babi () Chwarae\nfflachia herwhela ar-lein Pwy yw eich babi rhad ac am ddim.. Peidiwch ag anghofio sgorio'ch y gêm hon Pwy yw eich babi a rhannu gêm hon gyda'ch ffrindiau gorau.


Mae’r adran yma’n esbonio sut gall gordaliad Grant Gofal Plant ddigwydd a beth sydd angen ei wneud os ddigwydda hyn.\nMae’r swm o Grant Gofal Plant mae hawl gennych iddo yn dibynnu ar:\ngostau amcangyfrifed gofal plant ar gyfer y cyfnod o’ch blaen;\ny nifer o blant sy’n ddibynnol arnoch chi; ac\nincwm eich cartref.\nOs ydy eich costau amcangyfrifed gofal plant yn uwch na’r gwir gostau, neu mae newid wedi bod yn eich amgylchiadau personol, byddwn yn ail-asesu eich hawl i Grant Gofal Plant.\nCaiff unrhyw swm o Grant Gofal Plant a delir i chi yn fwy na’ch hawl wedi ei asesu, ei ddosbarthu yn ordaliad a bydd angen ei ad-dalu.\nEich costau gofal plant amcangyfrifed ar gyfer pob cyfnod o’ch blaen\nPan fyddwch yn ceisio am Grant Gofal Plant gan ddefnyddio ffurflen CCG1, mae angen i chi gyflwyno amcangyfrif o’ch costau gofal plant ar gyfer y tri chyfnod yn y flwyddyn academaidd.\nCaiff pob taliad ei wneud o flaen llaw wedi ei seilio ar eich amcangyfrif.\nWedi pob un cyfnod, mae angen i chi a’ch darparwr gofal plant gwblhau ffurflen Gadarnhad o Daliadau Gofal Plant (CCG2), sy’n cadarnhau eich gwir gostau gofal plant ar gyfer y cyfnod hwnnw. Caiff eich hawl ei hail-asesu a bydd yn cael ei leihau os:\nnad ydym yn derbyn eich gwir gostau gofal plant ar ddiwedd pob un cyfnod; neu\nrydym yn derbyn eich gwir gostau gofal plant sy’n dangos iddynt i fod yn llai na’ch amcangyfrif gwreiddiol (yr ydym eisoes wedi ei dalu)\nCaiff y ffurflen CCG2 ei anfon atoch tair gwaith yn y flwyddyn academaidd a bydd yn cynnwys dyddiadau pob un cyfnod a byddwn angen cadarnhad o wir gostau gofal plant. Rhaid dychwelyd y ffurflen o fewn 6 wythnos o bob cyfnod yn gorffen.\nOs nad ydych wedi derbyn y ffurflen, gwiriwch eich cyfrif ar-lein i wneud yn sicr bod eich manylion cyswllt wedi eu diweddaru. Mae’n parhau yn gyfrifoldeb i chi i gael a dychwelyd y ffurflen ar gyfer pob un cyfnod.\nGallwch ddarganfod mwy am y Grant Gofal Plant a sut mae gwneud cais yng Nghyllid Myfyriwr.\nNewid yn eich incwm cartref?\nGallai newid yn eich incwm cartref hefyd fod yn rheswm dros ail-asesu eich Grant Gofal Plant. Er enghraifft, os yr ydych eisoes wedi cael asesiad dros dro ar sail amcangyfrif incwm eich cartref, yna efallai caiff hyn ei ail-asesu a’i leihau unwaith bod y gwir enillion ar gyfer y flwyddyn ariannol wedi eu cadarnhau. Darganfyddwch mwy am Asesiad Incwm y Flwyddyn Gyfredol.\nOs oes gennych ordaliad grant o ganlyniad i ail-asesiad, byddwn yn ysgrifennu atoch. Bydd hyn yn cadarnhau swm y gordaliad a’r bwriad i adennill hyn oddi wrth unrhyw daliadau sy’n weddill yr ydych fod i’w derbyn o fewn hynny ac unrhyw flynyddoedd academaidd ar ôl hynny.\ngennych ymholiad am eich ail-asesiad a pham bod eich hawl wedi ei leihau cysylltwch gyda ni, neu\nangen gwybodaeth bellach ar Grant Gofal Plant a’r broses gwneud cais (yn cynnwys ffurflenni CCG1 a CCG2) gallwch ddarganfod hyn yn adran Cyllid Myfyriwr.


Myfyrwyr blwyddyn olaf, ydy eich cynlluniau gyrfa wedi'u trefnu? | University of South Wales\nDyma’r adeg o’r flwyddyn pan fydd cynlluniau gyrfa llawer o fyfyrwyr blwyddyn olaf yn dechrau dod at ei gilydd, gyda’u swydd graddedig freuddwydiol neu le ar gwrs meistr wedi’i drefnu. Wel os dyna chi, gwych, ac edrychwn ymlaen at glywed popeth amdano trwy'r Arolwg Canlyniadau Graddedigion.\nFodd bynnag, dyma’r adeg o’r flwyddyn hefyd pan all myfyrwyr nad ydynt wedi rhoi trefn ar eu cynlluniau gyrfa boeni ychydig. Ond peidiwch â chynhyrfu gan fod Gyrfaoedd PDC yma i helpu!\nGweithdai Ffocws Gyrfa Blwyddyn Olaf\nRydyn ni’n cynnal cyfres o weithdai ym mis Mawrth i'ch helpu chi i archwilio'ch syniadau gyrfa a sicrhau eich bod chi'n gallu sefyll allan i gyflogwyr:\n12 Mawrth – Archwilio gyrfa, perthynas a datblygiad personol gan ddefnyddio MBTI (Dangosyddion Math Myers Briggs)\n16 Mawrth – Paratowch eich CV a’ch Cais\n24 Mawrth – Y gyfrinach i Lwyddo mewn Cyfweliadau\n27 Mawrth – Profion Seicometrig a Chanolfannau Asesu\nGall ein systemau gyrfaoedd eich helpu chi 24/7 i weithio allan eich cynlluniau, a'u rhoi ar waith:\nMae MyCareer yn llawn offer ac adnoddau gyrfa digidol sydd wedi'u cynllunio i'ch helpu chi i ddeall eich hun yn well, ystyried y cyfleoedd gyrfa sy'n agored i chi, a'ch helpu chi i sefyll allan i gyflogwyr.\nCareersConnect – ymgysylltwch â chyflogwyr sy'n targedu myfyrwyr a graddedigion Prifysgol De Cymru. Mae miloedd o gyflogwyr yn defnyddio'r system i bostio swyddi ôl-raddedig a chyfleoedd eraill. Dyma hefyd lle caiff digwyddiadau recriwtio sy'n canolbwyntio ar gyflogwyr eu trefnu a’u hyrwyddo.\nA pheidiwch ag anghofio bod Gyrfaoedd PDC yn dal yma i chi ar ôl i chi gwblhau eich cwrs.


Dysgu Ail Iaith sy'n Briodol i Arafu Heneiddio a Dirywio'r Ymennydd - Gwasanaethau Iaith Busnes\nHafan » Newyddion » Cyffredinol » Newyddion iaith » Dysgu Ail Iaith sy'n Briodol i Arafu Heneiddio a Dirywio'r Ymennydd\nDysgu Ail Iaith sy'n Briodol i Arafu Heneiddio a Dirywio'r Ymennydd\ndysgu gwybyddol ail iaith\nMae gweithio ar bosau geiriau fel chwiliadau geiriau a chroeseiriau, ynghyd â mwynhau posau fel y Sudoku poblogaidd, wedi bod yn gysylltiedig ers amser maith â chadw celloedd yr ymennydd yn fyw a thanio ar bob pistons am gyfnod hirach (fel y mae bwyta pysgod, ffrwydro ar afalau a rhai dywedwch fwynhau arferion ailadroddus). Er bod rhai gwirioneddau i'r honiadau hyn, mae'r ymchwil ddiweddaraf yn dangos y gallai dysgu ail iaith fod yr ateb i gadw swyddogaeth yr ymennydd yn finiog a lleihau'r broses heneiddio ymennydd.\nNododd astudiaeth gan Brifysgol Caeredin o 262 o bobl fod cyfranogwyr naill ai'n un ar ddeg oed neu yn eu saithdegau yn dangos perfformiad uwch mewn deallusrwydd, sgiliau darllen a rhuglder iaith frodorol ar ôl ymgymryd ag ail iaith.\nHonnodd astudiaeth a gynhaliwyd yn flaenorol y gallai dysgu un neu fwy o ieithoedd ychwanegol atal cychwyn dementia o sawl blwyddyn, canlyniad sylweddol i'r rheini sydd â hanes teuluol o ddementia neu bryderon ynghylch eu cof yn methu yn ddiweddarach mewn bywyd.\nY prif gwestiwn y sefydlwyd yr astudiaeth ddiweddar hon i'w ateb oedd a oedd y rhai â galluoedd gwybyddol mwy datblygedig yn fwy tebygol o ddod yn ddwyieithog, neu a oedd dod yn ddwyieithog yn gwella galluoedd gwybyddol.\nMae Dr Thomas Bak o'r Ganolfan Heneiddio Gwybyddol ac Epidemioleg Wybyddol sydd wedi'i lleoli ym Mhrifysgol Caeredin, a gynhaliodd yr astudiaeth rhwng 2008 a 2010, yn adrodd bod 195 o'r 262 o gyfranogwyr, wedi dysgu ail iaith cyn eu bod yn ddeunaw oed a 65 wedi ei dysgu ar ôl y yn ddeunaw oed. Yr hyn sy'n hollbwysig yma yw bod yr ymchwil wedi dangos nad oedd ots ar ba oedran y dysgodd y cyfranogwyr ail iaith, dim ond bod y canlyniadau gwybyddol gwell yr un peth.\nEr nad yw'r astudiaeth ei hun yn profi na fydd y rhai sy'n ddwyieithog yn bendant yn dioddef o ddementia, neu y bydd galluoedd gwybyddol pawb sy'n siarad dwy iaith yn cael eu gwella heb amheuaeth, mae'r ymchwil yn dal i fod yn sylweddol. Mae Dr Bak wedi nodi bod canlyniadau’r astudiaeth yn “ystyrlon” ac mae Dr A Pascual-Leone o Ysgol Feddygol Harvard, athro meddygaeth enwog, wedi nodi: “Mae’r astudiaeth epidemiolegol yn darparu cam cyntaf pwysig wrth ddeall effaith dysgu ail iaith a’r ymennydd sy’n heneiddio. Mae'r ymchwil hon yn paratoi'r ffordd ar gyfer astudiaethau achosol yn y dyfodol o ddwyieithrwydd ac atal dirywiad gwybyddol. ”\nMewn termau sylfaenol, mae'r astudiaeth hon wedi agor y drysau i'r posibilrwydd o gysylltiad rhwng sut y gallai dysgu un iaith, neu fwy efallai, rywbryd, ar ei phen ei hun neu mewn cydweithrediad â nifer o ymarferion niwrolegol eraill, fod o fudd sylweddol i lawer.\nMae yna lawer o resymau rhagorol dros ddysgu ail iaith ac mae'n ymddangos mai un arall i'w ychwanegu at y rhestr gynyddol yw y bydd o bosib yn gwella'ch cof ac yn atal dementia.


Ombwdsmon – Blog y Cynulliad\nEleni, mae Pwyllgor Cyllid y Cynulliad wedi bod yn edrych ar bwerau Ombwdsmon Gwasanaethau Cyhoeddus Cymru. Cyhoeddodd y Pwyllgor adroddiad ar ei ganfyddiadau ym mis Mai 2015.\nMae tuedd i adroddiadau swyddogol pwyllgorau fod yn eithaf hir ac yn llawn tystiolaeth gan randdeiliaid a Llywodraeth Cymru. Cyhoeddir yr adroddiadau hyn ar wefanau’r Pwyllgor perthnasol.\nMae’r fersiwn swyddogol o unrhyw adroddiad yn bwysig gan ei bod yn cynnwys holl dystiolaeth a holl argymhellion/canfyddiadau’r Pwyllgor, ac mae’n modd o ddarparu tryloywder.\nMewn ymgais i wneud canfyddiadau adroddiadau yn fwy hygyrch i bobl a allai fod â diddordeb yng ngwaith y Pwyllgor Cyllid, cyhoeddwyd adroddiad cipolwg ar yr ymchwiliad i bwerau’r Ombwdsmon ochr yn ochr â’r adroddiad swyddogol. Cafodd hyn ei gynllunio fel y gellir ei darllen trwy fodio drwyddo ar dabled neu ffôn, neu trwy sgrolio trwyddo ar gyfrifiadur bwrdd gwaith.\nEr mwyn gwneud yr adroddiad yn fwy hygyrch, mae llai o eiriau, mae’r iaith yn symlach, ychwanegwyd delweddau, a chynhwysywd dyfyniadau o gyfarfodydd y Pwyllgor er mwyn i’r darllenydd gael darlun cyffredinol o adroddiad y Pwyllgor.\nDyma’r fersiynau terfynol:\nDyma’r fersiwn gryno o’r adroddiad: Adroddiad Cryno.\nADRODDIAD LLAWN: A dyma fersiwn lawn yr adroddiad: Adroddiad y Pwyllgor Cyllid ar Ystyried Pwerau: Ombwdsmon Gwasanaethau Cyhoeddus Cymru (PDF, 605KB)\nOs oes gennych amser i ddarllen y ddau, a’u cymharu, byddem yn croesawu unrhyw adborth: anfonwch at cyfathrebu@cynulliad.cymru\nSeptember 7, 2015 September 5, 2016


Botwm y Byd » Ffenest Ffasiwn Ebrill/Mai\nFfenest Ffasiwn Ebrill/Mai\nBlogwraig: Stephanie Armstrong\nMae’r amser hwnnw yn y tymor wedi dod lle daw nifer o ‘Brifddinasoedd Ffasiwn’ y byd at ei gilydd mewn undod i greu’r sioeau mwyaf creadigol yng nghalendr y byd ffasiwn.\nWythnos Ffasiwn Lundain:\nRoedd y sioe yn Llundain yn rhedeg o’r 15fed hyd y 19eg o fis Chwefror. Yn ystod y pum dydd yna gellir gweld holl ffasiwn o wahanol ddylunwyr ar draws y byd. O edrych ar y ‘line up’ o ddylunwyr y sioe’r flwyddyn hon, dwi ’di sylwi bod nifer o ddylunwyr dwi heb glywed amdanynt sydd efo llinellau dillad diddorol ac unigryw iawn megis dylunwyr y brand Clements Ribero, y naill o Brydain a’r llall o Frasil.Mae’r steil yn adlewyrchu ffasiwn amrywiol,o’r traddodiadol i rywbeth mwy clasurol sy’n cyfuno edrychiadamlwg o’r ddwy wlad, sy’n rhywbeth na welwch yn aml mewn ffasiwn yn y wlad hon. O ymchwilio yng ngwahanol siopau’r stryd fawr megis ‘River Island’, mae’n amlwg taw ffasiwn y tymor yma yn Llundain yw’r olwg eithaf hamddenol ond efo rhyw fath o dwist ‘Roc and roll’ iddo.\nWythnos Ffasiwn Milan:\nDyma fy hoff steil i sef y steil o ysbrydoliaeth Milan. ‘Lady like’ byddai i yn ei ddefnyddio i ddisgrifio’r steil yma. Dwi’n hoffi’r ffaith ei fod yn ‘gor-ddweud’ ac wedi cael ei ddylanwadu gan ffasiwn y 50au. Mae defnyddio lliwiau ysgafn ‘pastel’ yn edrych yn hynod glasurol ond efallai ychydig yn rhy smart ar gyfer ffasiwn ‘bob dydd’, er mai dyna sut oedd menywod yn gwisgo flynyddoedd y nôl yn y 50au. Rwy’n hoff iawn o’r cotiau beiddgar, beth arall sydd ei angen arnoch? Mae’n rhywbeth gallwch daflu amdanoch heb boeni gormod am yr hyn rydych yn gwisgo oddi dano. Y dylunydd wnaeth sefyll allan i mi fwyaf o Milan oedd ’Aquilano’. Roedd y dillad mor henaidd, gall edrychiad y 50au ddod ‘nôl efallai, pwy a ŵyr? Hoffais symlrwydd y steiliau ond hefyd yr elfen glasurol, ddiddorol a oedd iddo.\nWythnos Ffasiwn Paris:\nFfasiwn o Baris yw un o fy ffefrynnau i a nifer eraill hefyd oherwydd pa mor unigryw â phoblogaidd yw ffasiwn ym Mharis. Mae’n steil smart iawn sy’ ddim yn aml yn cael ei adlewyrchu draw yn y wlad hon am gwpl o fisoedd ar ôl i’r steil fod ar ei orau, gan fod Paris yn cael ei ystyried yn Brifddinas ffasiwn y byd. Ond wedi dweud hyn, nid yw’n gyffredin i weld pobl y wlad ‘ma’ yn gwisgo mor hyderus â phobl Paris, efallai oherwydd y ffordd o fyw sydd gennym, neu oherwydd does dim dylanwadau mor gryf gennym a beth sydd gan Paris. Mae’r sgertiau pensil yn ddatganiad mawr ym Mharis. Wrth ddarllen cylchgronau ffasiwn yn ddiweddar, gallwn weld bod y sgertiau mor boblogaidd ar hyn o’r bryd, maent yn dylanwadu ar ffrocau ‘Midi length’ sy’n hynod glasurol eu hedrychiad.\nPan gewch chi gyfle, ceisiwch gael golwg ar waith yr enwau hyn: Lee al Artucilo, Clements Ribero, Aquilano, Gucci acAlbino D’A mato.\nGôl Golofn 2


Dyma y llythyr bod y Blaid Llydaweg wedi anfon y Prif Weinidog Cymru: - liveIreland\nPosted by El7fe on August 21, 2013 at 8:01\nMr Prif Weinidog,\nGwlad yn cymryd rhan yn rheolaidd yng Ngŵyl Ryng-Geltaidd Lorient yn Llydaw anfon artistiaid a gosod stondin yn y pentref Celtaidd. Mae'r stand Mae map mawr i ddod o hyd i'ch gwlad yng Ngorllewin Ewrop eleni. Er bod Ffrainc yn cael ei nodi, nid yw'r DU yn cael ei grybwyll hyd yn oed!\nEisoes y llynedd, yr ydych yn cyflwyno ar stondin y gefeillio wladwriaeth dinasoedd a threfi Cymru yn Llydaw a map o Brydain i ddod o hyd ddinasoedd Llydaw. Roeddem yn synnu unpleasantly i ddod o hyd i eich bod yn gwahanu yr adran Loire Atlantique-gyda phedwar adrannau eraill a dangos eich camau gweithredu i ac o'r trefi yr adran hon. Rydych yn gamliwio a thrwy hynny y meddyliau o gemau hynny sy'n cael eu gwneud i ddod â'n ddwy gymuned.\nRydym yn gobeithio nad ydych yn ymwybodol o'r sefyllfa Llydaw a'r Llydaweg, gwrthrychau o bolisi gormesol ar ran o Ffrainc sy'n ein gwahardd o 70 mlynedd i adennill ein gonestrwydd dynol a thiriogaethol. Ac nid yw'n ran gyda llywodraeth Ffrainc, a benderfynodd y rhaniad heb ymgynghori â'r bobl Llydaweg, yr ydych wedi ymrwymo camsyniad hon sy'n effeithio arnom ni. Rydym yn gwybod bod Caerdydd wedi ei gefeillio â Nantes.\nRydym yn disgwyl yn frawd gwlad cefnogaeth ddiwyro at ein brwydr fel yr ydym yn cefnogi eich frwydr am fwy o annibyniaeth yn y wlad Prydain gyda'i gilydd.\nDerbyn, Mr Brif Weinidog, i fynegi ein teimladau diffuant a brawdol.\nClaudine PERRONIs-LywyddPARTI BRETON Strollad Breizh BP 50403 56104 Lorient Cedex Oriant-AN\nTags: Festival, Interceltique, Lorient, de Like 0 members like this


Sgwrsio Fthiotis. Sgwrsio am ddim gyda dieithryn ar hap yn syth o Fthiotis.\nCroeso i Chatroulette FthiotisCyswllt i berson aleatory unrhyw le yn y byd. Gyda Chatroulette Fthiotis gallwch ddewis rhwng yr opsiynau canlynol:- Sgwrs am ddim gyda phob math o bobl o Fthiotis. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Fthiotis:


Ludlow wedi cyhoeddi'r garfan i wynebu Gogledd Iwerddon\nMae rheolwr Cymru Jayne Ludlow wedi cyhoeddi carfan o 22 chwaraewr i wynebu Gogledd Iwerddon allan mis nesaf ar gyfer Gêm Ragbrofol Pencampwriaeth UEFA EURO Merched 2021.\nGogledd Iwerddon v Cymru\nRownd Ragbrofol Pencampwriaeth UEFA EURO Merched 2021\nDydd Mawrth 12 Tachwedd 19:45\nMae Ludlow yn croesawi Sophie Ingle nol i'r garfan ar ôl i’r capten colli’r fuddugoliaeth 1-0 yn erbyn Belarws oherwydd anaf. Yn anffodus ni fydd y chwaraewr canol cae Natasha Harding ar gael ar gyfer y gêm yn Belfast ar ôl cael ei anafu yn ystod gêm gyda’i chlwb, Reading.\nBydd y chwaraewr canol cae Chloe Williams a’r ymosodwr Maria Francis-Jones yn gobeithio cynrychioli Cymru am y tro gyntaf mis nesaf. Roedd Williams yn rhan o’r garfan chwaraeodd Portiwgal llynedd ac roedd Francis-Jones, o Lanidloes, yn rhan o dîm D17 Cymru yn rownd ragbrofol cystadleuaeth #WU17EURO mis diwethaf.\nYn y gêm gyntaf rhwng Cymru a Gogledd Iwerddon yn y rownd ragbrofol, roedd gôl munud olaf yn ddigon i’r ymwelwyr ennill pwynt yn Rodney Parade wrth i’r gêm gorffen 2-2. Mae Cymru yn ail yn y grŵp gyda dwy fuddugoliaeth ac un gêm gyfartal ond mae gan Ogledd Iwerddon gêm yn llaw ar ôl y gêm gyfartal yn erbyn Cymru a cholled 6-0 yn erbyn Norwy, sydd ar frig y grŵp.


Meithrinfa Jac-y-Do - Meithrinfa Dydd\nCafodd y darparwr arolygiad ar: 23/05/2018.\nMae'r darparwr hwn wedi'i gofrestru ar gyfer 60 o leoedd ac mae ganddo staff ar gyfer 60 lle.\nMae’r Feithrinfa newydd sbon yma, sydd wedi eu hadeiladu at bwrpas wedi ei lleoli yn agos i dref Rhydaman yn Sir Gaerfyrddin. Mae’r Feithrinfa yn agor ei drysau am 7:30yb ac yn cau am 6:00yp o ddydd Llun i ddydd Gwener bob wythnos gan eithrio Gwyliau Banc, Noswyl Nadolig a Nos Galan.\nEin hathroniaeth yw i ddarparu yr un safonau a chysegriad uchel a byddwn yn rhoi i blant ein hunain. Mae’r ethos a’r diwylliant rydym yn gweithio’n galed i greu, yn gwneud Meithrinfa Jac-y-Do yn lle diogel a hwylus, ble mae plant yn cael eu hannog i ddysgu a datblygu trwy archwilio a dychmygu.\nYma ym Meithrinfa Jac-y-Do rydym yn darparu ein gwasanaeth i 40 o fechgyn a merched o 8 wythnos oed i 4 mlwydd oed. Mae ein Meithrinfa wedi ei rhannu mewn i'r categoriau:\n18 o blant dan 2 flwydd oed.\n22 o blant 2 – 4 mlwydd oed.\nRydym yn cynnig Clwb Brecwast a Chlwb a’r ôl Ysgol i blant hyd at 12 mlwydd oed a chludo’r plant yma i’r ysgolion cyfagos ac eu cludo yn ôl i’r Feithrinfa a’r ôl ysgol.\nGall unrhyw un ddefnyddio'r adnodd.\nRydym ar gael: yr holl flwyddyn. Yn eithrio Gwyliau Banc, Noswyl Nadolig a Nos Galan.\nGallwn darparu gofal cofleidiol.. Gyda Dechrau Deg a gyda Chylchoedd Meithrin.\n£26.00 per Hanner diwrnod - 7:30-1pm / 1-6pm\n£41.00 per Diwrnod - 7:30am - 6pm\n£14.00 - Clwb a'r ol Ysgol\n£20.00 - Clwb Gwyliau Hanner Dydd\n£35.00 - Clwb Gwyliau Dydd Llawn\n£8.00 - Clwb Brecwast\nThrough working with Multi Agencies we are able to access any additional resources needed in order to help with any ALN\nMae ein hardal allanol yn fawr ac yn wastad.\nMae gennym gwningen.\nMae staff Meithrinfa Jac-y-Do yn gyfarwydd am ofalu am blant ble nid Saesneg na Chymraeg yw eu prif iaith. Yes\nYsgolion Meithrin yr ardal ac ysgolion cyfagos.


Sut ydw i’n llwytho fideo i fyny gan ddefnyddio’r Golygydd Cynnwys Cyfoethog fel myfyriwr? | Canllaw Myfyrwyr Canvas | Canvas Guides (cy)\nCanvas Guides (cy)Canllaw Myfyrwyr Canvas Golygydd Cynnwys CyfoethogSut ydw i’n llwytho fideo i fyny gan ddefnyddio’r Golygydd Cynnwys Cyfoethog fel myfyriwr?\nGallwch ddefnyddio’r Golygydd Cynnwys Cyfoethog i lwytho fideo i fyny. Caiff y Golygydd Cynnwys Cyfoethog ei ddefnyddio mewn nodweddion sy’n delio â'r golygydd (Cyhoeddiadau, Aseiniadau, Trafodaethau, Tudalennau a Chwisiau).\nMae Canvas yn caniatáu i chi lwytho mathau o gyfryngau cydnaws i fyny.\nMae Canvas yn gallu newid ffeiliau i fyny hyd at 500 MB. Os bydd ffeil yn fwy na'r cyfyngiad o 500 MB, gallwch letya'r ffeil trwy ffynhonnell allanol fel YouTube a'i phlannu gan ddefnyddio'r Golygydd Cynnwys Cyfoethog. I ddysgu mwy am yr opsiynau sydd ar gael i ddefnyddio ffeiliau cyfryngau yn Canvas, edrychwch ar y PDF Cymharu Cyfryngau Canvas.\nMae fideos Canvas hefyd yn gallu delio â ffeiliau capsiwn. Ar ôl i chi lwytho fideo i fyny, gallwch ddysgu sut mae ychwanegu capsiynau at fideo.\nNodyn: Mae chwarae fideo yn rhagosod i’r ansawdd cydraniad isaf. Gall defnyddwyr reoli opsiynau chwarae fideo ar y ddewislen gosodiadau fideo.\nCliciwch y tab Llwytho Cyfryngau i Fyny (Upload Media).\nDewis Ffeil Fideo\nDewiswch y botwm Dewis Ffeil Fideo (Select Video File).\nAgor Ffeil Fideo\nDewiswch y fideo rydych chi am ei lwytho i fyny . Cliciwch y botwm Agor (Open) .\nLlwytho Ffeil Fideo i Fyny\nBydd y bar statws yn dangos y cynnydd o ran faint o’ch fideo sydd wedi'i lwytho i fyny. Bydd pa mor gyflym mae’n cael ei lwytho i fyny yn dibynnu ar eich cysylltiad â'r rhyngrwyd a maint y fideo. Arhoswch i’ch cyfryngau lwytho i fyny. Pan fydd y bar cynnydd yn llawn, bydd y ffenestr hon yn cau yn awtomatig.\nGweld y Fideo sydd wedi'i Lwytho i Fyny\nNodyn: Pan fyddwch yn defnyddio’r Golygydd Cynnwys Cyfoethog gydag Aseiniadau, Trafodaethau, Tudalennau a Chwisiau, gallwch ddewis Cadw a Chyhoeddi (Save & Publish). Pan fyddwch yn defnyddio’r Golygydd Cynnwys Cyfoethog ar y tudalennau Trafodaethau, efallai y bydd y botwm Cadw (Save) yn ymddangos fel botwm Postio Ymateb (Post Reply).\nBlaenorol: Sut ydw i’n defnyddio'r wedd HTML yn y Golygydd Cynnwys Cyfoethog fel myfyriwr?\nNesaf: Sut ydw i’n recordio fideo gan ddefnyddio'r Golygydd Cynnwys Cyfoethog fel myfyriwr?


Ynglŷn — TRIP LEE - SWYDDOG SITE\nAdeiledig Brag yn bodoli i gyfleu gwir Beiblaidd solid i ifanc, cynulleidfa amlddiwylliannol mewn ymgysylltu a phwerus ffyrdd. Dan arweiniad Trip Lee, awdur, athro, a'r artist hip-hop, Adeiledig Brag ceisio arfogi ac annog symudiad o Crist-dilynwyr sy'n gywilydd i Brag am eu Harglwydd.\nTrip Lee yn awdur, athro, artist hip-hop, ac arweinydd meddwl. Mae gweinidog yn Atlanta, y mae'n ei ddweud yn dysgu mewn cynadleddau a digwyddiadau Cristnogol yn rheolaidd, ac wedi perfformio ei gerddoriaeth ar gyfer miloedd o wrandawyr ar draws y byd.\nYn ei lyfr cyntaf, Bywyd Da, Lee points to the abundant life available only in Christ – a life beyond anything the world can offer. His second book, Rise, alwadau cenhedlaeth iau beidio ag aros i ddilyn Duw, ond i godi a byw nawr.\nFel artist hip-hop, cerddoriaeth Lee wedi derbyn clod beirniadol, tra'n cyrraedd cynulleidfa fawr a chynyddol. Mae wedi ennill gwobr Stellar ac wedi'u henwebu ar gyfer nifer o Gwobrau Dove. Ei tri albwm diwethaf wedi debuted ar #1 ar y siartiau Billboard Efengyl, ac ei albwm diweddaraf, Rise, debuted yn #2 ar y siartiau Billboard Rap a #16 ar y Billboard 200.\ndymuniad dyfnaf Trip yn ei ysgrifen, addysgu, a pherfformio yw datgan daioni a gogoniant Iesu Grist.\nI archebu Trip Lee i addysgu, pregethu, neu berfformio yn eich digwyddiad, cysylltwch wME.


Ar 14 Tachwedd 2014, cyhoeddwyd ein Hadroddiad Cyfnod 1 ar y Bil a gwnaethom 12 o argymhellion i’r Gweinidog sy’n atgyfnerthu’r Bil yn ein barn ni.\nEr bod cefnogaeth gref i’r angen am y Bil a’i brif amcanion, roedd llawer o ymatebwyr yn pryderu ynghylch ei gynnwys.\nRoedd ein prif bryderon fel a ganlyn:\nyr angen i sicrhau bod gan ddioddefwyr yr hawl i gael gwasanaethau;\nhawliau plant a phobl ifanc; a\nrôl a chyfrifoldebau’r Cynghorydd Gweinidogol.\nRydym yn credu y dylai’r Bil gael fframwaith sy’n seiliedig ar hawliau er mwyn sicrhau bod gan y rhai sy’n dioddef o drais a cham-drin mewn cyd-destun domestig hawl i gael gafael ar wasanaethau. Gwnaethom argymell y dylai’r Bil gyfeirio at “Drais yn Erbyn Menywod” yn hytrach na “Thrais ar Sail Rhywedd” gan inni deimlo ei bod yn bwysig cydnabod y ffaith bod trais a cham-drin domestig yn effeithio’n anghymesur ar fenywod. Fodd bynnag, gwnaethom nodi’n glir na ddylai hynny atal dioddefwyr sy’n ddynion rhag cael gafael ar wasanaethau.\nUn o’r materion eraill a oedd yn peri pryder inni oedd y diffyg cynigion addysg yn y Bil, o ystyried mai addysg yw un o’r ffyrdd mwyaf hanfodol o atal trais ar sail rhywedd. Gwnaethom argymell y dylai’r Gweinidog ei gwneud yn orfodol i ysgolion ddarparu rhaglenni addysg ynghylch perthnasau iach sy’n briodol i oedran y disgyblion. Roeddem yn pryderu hefyd am y diffyg pwyslais ar anghenion penodol plant a phobl ifanc sy’n wynebu risg o gam-drin domestig, neu sy’n dioddef ohono, a dylid mynd i’r afael â hyn yn ein barn ni.\nBydd rôl y Cynghorydd Gweinidogol yn allweddol wrth ddarparu arweiniad cryf i gyflawni amcanion y Bil, ond mae’n rôl a ddylai fod yn annibynnol ar y Llywodraeth yn ein barn ni, a dylid newid ei theitl i adlewyrchu ei statws hyd braich.\nYn fuan, cynhelir dadl Cyfnod 1 yn y Cyfarfod Llawn lle gofynnir i’r Cynulliad a yw’n cytuno ar egwyddorion cyffredinol y Bil.\nHafan y Pwyllgor i gael gwybodaeth am yr ymchwiliadau cyfredol a’r ddeddfwriaeth y mae’r Pwyllgor yn ei thrafod;\nHafan y Bil Trais ar sail Rhywedd, Cam-drin Domestig a Thrais Rhywiol (Cymru): i gael y wybodaeth ddiweddaraf am hynt y Bil;\nDilynwch @SeneddCCLlL i gael y wybodaeth ddiweddaraf;\nDarllenwch erthyglau blog blaenorol am y Bil Trais ar Sail Rhywedd, Cam-drin Domestig a Thrais Rhywiol (Cymru) yma.\nNovember 18, 2014 March 25, 2015\nY Pwyllgor Amgylchedd a Chynaliadwyedd – gwaith ar gyfer tymor yr Hydref 2014\nY Tîm Allgymorth yn lansio ei gyfrif Twitter ei hun!


18th November 2020 12:05 PM\nJob ID: 1119864\nSWYDD ATHRO/ATHRAWES PRIF RADDFA\nCyf : ED50224902\nSwydd llawn amser, cytundeb parhaol\nDyddiad dechrau – 4/1/2020 neu mor fuan â phosibl ar ôl hynny\nMae Ysgol Pen y Pîl yn ysgol hapus, lwyddiannus sydd yn darparu addysg cyfrwng Cymraeg i blant dwyrain Caerdydd – ardaloedd Trowbridge,Tredelerch a Llaneirwg. Mae’r ysgol wedi ffedereiddio â Ysgol Bro Eirwg, y ddwy ysgol yn rhan o Ffederasiwn y Ddraig.\nMae cyfle prin wedi codi i benodi athro/athrawes i ymuno â thîm gweithgar, cefnogol a brwdfrydig yr ysgol i ddysgu dosbarth yng Nghyfnod Allweddol 2. Mae’r swydd wedi ei lleoli yn Ysgol Pen y Pîl ond efallai bydd cyfle i weithio ar draws y Ffederasiwn yn y dyfodol.\nAm fanylion pellach cysylltwch â Pennaeth y Ffederasiwn, Mr Iwan Ellis, ar ebost Neu ffôn\nDadlwythwch neu argraffwch y ffurflen gais trwy ddewis y botwm “Apply Now”.\nOherwydd ein trefniadau gweithio dros dro cyfredol, ni allwn ddarparu pecynnau recriwtio trwy'r post.\nDylid anfon y ffurflenni cais wedi eu cwblhau yn ôl i’r ysgol drwy’r cyfeiriad ebost uchod.\nGofynnir i ymgeiswyr gyflwyno eu llythyr cais yn y Gymraeg ac yn Saesneg.\nDyddiad cau: 18/11/20\nO ganlyniad i'r amgylchiadau COVID-19 presennol, bydd y broses gyfweld ar gyfer y rôl\nhon yn cael ei chynnal ar sail rithwir gan ddefnyddio platfform ar-lein priodol. Os oes\ngennych unrhyw bryderon ynghylch eich gallu i gymryd rhan mewn proses gyfweld\nrithwir, cysylltwch y Pennaeth i gael trafodaeth\nMae Diogelu ac Amddiffyn Plant yn flaenoriaethau allweddol i’r Cyngor. Ein nod yw rhoi cymorth\ni blant ac oedolion sy’n agored i niwed gan sicrhau eu bod mor ddiogel â phosibl. Mae ein\ngwasanaethau a’n hysgolion wedi ymrwymo i sicrhau diogelwch pob plentyn ac oedolyn sy’n\nagored i niwed, a byddant yn gweithredu i ddiogelu eu lles. Maent yn cydnabod bod gan blant ac\noedolion sy’n agored i niwed yr hawl i gael eu hamddiffyn. Cefnogir hyn yn ethos cyffredinol y\nCyngor a’r holl ysgolion.\nFel cyflogwr cyfle cyfartal, rydym yn gwerthfawrogi amrywiaeth. Felly, er nad yw’n ofyniad ar\ngyfer gwneud cais, rydym yn croesawu ac yn annog ceisiadau gan unigolion nad ydynt yn cael\neu cynrychioli’n ddigonol, gan gynnwys:\nJOB DESC ED50224902 Ysgol Pen Y Pil Tchr\nPERS SPEC ED50224902 Ysgol Pen Y Pil Tchr


Y Gyfnewidfa Arfer Eiriolaeth - Children in Wales\nHafan > Ein Gwaith > Eiriolaeth > Y Gyfnewidfa Arfer Eiriolaeth\nMae’r Gyfnewidfa Arfer Eiriolaeth yn fforwm i ymarferwyr a rheolwyr eiriolaeth rannu arfer, profiad a gwybodaeth am eiriolaeth a meysydd cysylltiedig. Mae’r fforwm a gafodd ei sefydlu yn 2006 yn cefnogi’r egwyddor y dylai eiriolaeth fod yn fwy hygyrch i bob plentyn a pherson ifanc, yn enwedig y rhai sydd fwyaf agored i niwed. Mae’r fforwm yn galluogi ei aelodau i:\nRannu arfer, gwybodaeth, syniadau a rhwydweithio\nCefnogi ei gilydd\nArchwilio’r tebygrwyddau a’r gwahaniaethau yn y ddarpariaeth gwasanaethau eiriolaeth\nCysylltu â rhwydweithiau fel y Grŵp Darparwyr Eiriolaeth, lle bo’n briodol\nDarparu llais cyfunol i ymarferwyr\nHyrwyddo hawliau plant o fewn maes eiriolaeth\nMae’r grŵp yn cwrdd tair gwaith y flwyddyn. Mae gwybodaeth sy’n cael ei chasglu yn y Gyfnewidfa Arfer yn cael ei bwydo i mewn i’r Grŵp Darparwyr Eiriolaeth sydd yn ei dro yn bwydo gwybodaeth trwodd i Lywodraeth Cymru.\nMae aelodaeth y fforwm ar agor i bob eiriolwr sy’n gweithio gyda phlant a phobl ifanc yng Nghymru. Dylai pob aelod allu cyfrannu at ddatblygiad y grŵp. Gwahoddir gweithwyr proffesiynol o’r tu allan i faes eiriolaeth, neu sydd ar lefel reoli/strategol o fewn eiriolaeth, fynychu neu gyfrannu fel y bo’n briodol yn ôl cytundeb yr aelodau.\nAm fwy o wybodaeth am y Gyfnewidfa Arfer Eiriolaeth cysylltwch â: Cath Lewis, Swyddog Datblygu (Plant Anabl), ffôn: 029 20342434, e-bost: catherine.lewis@childreninwales.org.uk


Vladimir Putin | Y Papur Gwyrdd\nPosted on Rhagfyr 29, 2018 | 2 comments\nDoes dim pwnc pwysicach na’r niwed sy’n cael ei achosi gan ddynolryw i’n planed.\nYng ngolau hynny, gobeithio y bydd gwledydd y Cenhedloedd Unedig yn mynd ati o ddifrif i ddechrau ffrwyno cynhesu byd-eang wedi’r cytundeb ar Newid Hinsawdd a gaed yn Katowice, Gwlad Pwyl, cyn y Nadolig.\nOnd, am y tro, fe drown ni ein golygon o’r bygythiad i’r Ddaear i’r bygythiad i Brydain yn benodol trwy Brexit.\nRali yng Nghaerdydd a drefnwyd gan fudiad Cymru dros Ewrop\nEin barn ni yw mai ‘digon yw digon’ yw hi bellach yn wyneb y niwed sy’n cael ei achosi’n barod gan yr ymgyrch hollol wallgof hwn i’n rhwygo allan o’r Undeb Ewropeaidd – er syndod, tristwch a hwyl i wledydd ledled y byd.\nOni roddir atal arnynt gan Aelodau Seneddol yn fuan wrth iddynt gyrraedd nôl i San Steffan wedi hoe’r Nadolig, bydd y Brexitiaid yn llwyddo i’n gwahanu o sefydliad sydd, er ei wendidau, wedi tyfu’n drysor heddychlon ar gyfandir a fu, hebddo, yn llifo a gwaed. Sef, cael ein rhwygo’n hollol ddiangen o sefydliad y buom yn rhan o’i ddatblygiad ers 1970 gan elwa mewn cymaint o ffyrdd – yn economaidd, yn gymdeithasol, yn gelfyddydol, yn wyddonol – wrth fod yn aelodau ohono.\nYr Arglwydd Dafydd Wigley yn annerch o blaid Aros yn yr Undeb Ewropeaidd yn Stryd y Frenhines Caerdyddgymdeithasol, yn gelfyddydol, yn wyddonol – wrth fod yn aelodau ohono.\nEr eu bod yn anghyfrifol o ddi-glem, mae dylanwad y Brexitiaid ers Refferendwm Mehefin 23, 2016 wedi cael eu hybu’n fawr gan dacteg Theresa May (ac eraill, gan gynnwys Vladimir Putin) o chwyddo canlyniad y bleidlais fel ‘ewyllys y bobl’ a ‘dymuniad y wlad’ gan eu hail-adrodd fel mantra.\nBydd haneswyr y dyfodol yn synnu at eu llwyddiant. Mwyafrif bychan gafodd y Brexitiaid yn y Refferendwm, sef 51.9% yn pleidleisio o blaid ‘Gadael’ a 48.1% o blaid ‘Aros’. Dim ond 37% o’r cyfan o etholwyr Prydain oedd wedi pleidleisio ‘Gadael’.\nDengys y ffigyrau terfynol y gwirionedd – sef 17,410,74 dros adael, gyda 16,141,241 dros aros. Felly, nid dangos dymuniad unol a nerthol wnaeth y Refferendwm o gwbl, ond dangos bod y wlad wedi cael ei rhwygo lawr y canol.\nErs hynny, twyll enbyd ond effeithiol fu tacteg y Brexitiaid o gyd\nArwyddion o ddyfodol creadigol ein cyd-weithio Ewropeaidd – neu olion o berthynas unol a chwalwyd gan Brexit? Plac am un o’r prosiectau a ariannwyd yn rhannol gan yr Undeb Ewropeaidd yn Abertawe.\nnabod yn unig y rhai sydd am droi cefn ar yr Undeb Ewropeaidd ac anwybyddu’n llwyr y miliynau sydd o blaid yr undeb – fel ’tai ni ddim yn bodoli.\nOnd erbyn hyn, mae profiadau’r ddwy flynedd a hanner a aeth heibio ers Refferendwm 2016 yn galw am ail-ystyried y bleidlais honno.\nGwelwyd nad oedd gan Brexitiaid craidd, anghyfrifol y Blaid Geidwadol unrhyw gynlluniau y tu ôl i’w sloganau\nSynnwyd Theresa May a charfan y Brexitiaid wrth i 27 gwlad arall yr Undeb Ewropeaidd wrthod ildio ar egwyddorion sylfaenol eu perthynas,\nSylweddolwyd, ar ddiwedd 2 flynedd o drafod ym Mrwsel, y byddai Cytundeb Terfynnol Theresa May yn golygu gwaeth telerau masnachu ac y byddai Prydain wedi troi cefn ar brosesau canolog yr Undeb\nGwelwyd bod tebygolrwydd cynyddol y bydd y Deyrnas Gyfunol yn disgyn yn hollol anhrefnus o’r Undeb heb unrhyw gytundeb masnachol yn y byd gyda chanlyniadau enbyd\nFelly, yn wyneb y chwalfa yn rhengoedd Llywodraeth ac ASau San Steffan, y peth lleiaf y gellir disgwyl yw pleidlais arall ar y pwnc, ‘Pleidlais y Bobl’ fel y’i gelwir – yn enwedig gan fod polau piniwn yn awgrymu bod mwyafrif clir bellach yn cefnogi Aros yn yr Undeb. Mae’r hawl i ail-ystyried ac ail-ddatgan barn yn sylfaenol i’n trefn ddemocrataidd ni. Gwnawn hynny trwy etholiadau cyson. Does dim statws cyfansoddiadol uwch na hynny gan unrhyw refferendwm. Parhau i ddarllen →\nTagiwyd Aelodau Seneddol, brexit, Donald Trump, Erthygl 50, European Union, Guardian, New European, Observer, Pleidlais y Bobl, Refferendwm 2016, San Steffan, Theresa May, Undeb Ewropeaidd, Vladimir Putin, Westminster


Newyddion - Gwrthdrawiad rhwng bws a char yn Llandaf, Caerdydd\nDiweddarwyd 11:31 Gwrthdrawiad rhwng bws a char yn Llandaf, Caerdydd\nDigwyddodd y ddamwain yn Llandaf, Caerdydd, tua 4:54pm.\nCafodd un person ei anafu wedi gwrthdrawiad rhwng bws a char brynhawn Sadwrn.\nDigwyddodd y ddamwain yn Llandaf, Caerdydd, tua 4:54pm, ar gyffordd Cilgant Pencisely a Ffordd Pencisely. Bu'n rhaid i'r gwasanaeth tân ddefnyddio offer arbenigol i dorri person o'r car, ac aed ag ef i'r ysbyty gydag anafiadau i'w wddf.\nGwasanaeth Tân ac Achub De Cymru Dyw'r BBC ddim yn gyfrifol am safleoedd rhyngrwyd allanol.


Ruth 3 BWM - Yna Naomi ei chwegr a ddywedodd wrthi, - Bible Gateway\nRuth 3 Beibl William Morgan (BWM)\n3 Yna Naomi ei chwegr a ddywedodd wrthi, Fy merch, oni cheisiaf fi orffwystra i ti, fel y byddo da i ti? 2 Ac yn awr onid yw Boas o’n cyfathrach ni, yr hwn y buost ti gyda’i lancesi? Wele efe yn nithio haidd y nos hon yn y llawr dyrnu. 3 Ymolch gan hynny, ac ymira, a gosod dy ddillad amdanat, a dos i waered i’r llawr dyrnu: na fydd gydnabyddus i’r gŵr, nes darfod iddo fwyta ac yfed. 4 A phan orweddo efe, yna dal ar y fan y gorweddo efe ynddi; a dos, a dinoetha ei draed ef, a gorwedd; ac efe a fynega i ti yr hyn a wnelych. 5 A hi a ddywedodd wrthi, Gwnaf yr hyn oll a erchaist i mi.\n6 A hi a aeth i waered i’r llawr dyrnu, ac a wnaeth yn ôl yr hyn oll a orchmynasai ei chwegr iddi. 7 Ac wedi i Boas fwyta ac yfed, fel y llawenhaodd ei galon, efe a aeth i gysgu i gwr yr ysgafn. Hithau a ddaeth yn ddistaw, ac a ddinoethodd ei draed, ac a orweddodd.\n8 Ac yng nghanol y nos y gŵr a ofnodd, ac a ymdrôdd: ac wele wraig yn gorwedd wrth ei draed ef. 9 Ac efe a ddywedodd, Pwy ydwyt ti? A hi a ddywedodd, Myfi yw Ruth dy lawforwyn: lleda gan hynny dy adain dros dy lawforwyn, canys fy nghyfathrachwr i ydwyt ti. 10 Ac efe a ddywedodd, Bendigedig fyddych, fy merch, gan yr Arglwydd: dangosaist fwy o garedigrwydd yn y diwedd, nag yn y dechrau; gan nad aethost ar ôl gwŷr ieuainc, na thlawd na chyfoethog. 11 Ac yn awr, fy merch, nac ofna; yr hyn oll a ddywedaist, a wnaf i ti: canys holl ddinas fy mhobl a ŵyr mai gwraig rinweddol ydwyt ti. 12 Ac yn awr gwir yw fy mod i yn gyfathrachwr agos: er hynny y mae cyfathrachwr nes na myfi. 13 Aros heno; a’r bore, os efe a wna ran cyfathrachwr â thi, da; gwnaed ran cyfathrachwr: ond os efe ni wna ran cyfathrachwr â thi; yna myfi a wnaf ran cyfathrachwr â thi, fel mai byw yr Arglwydd: cwsg hyd y bore.\n14 A hi a orweddodd wrth ei draed ef hyd y bore: a hi a gyfododd cyn yr adwaenai neb ei gilydd. Ac efe a ddywedodd, Na chaffer gwybod dyfod gwraig i’r llawr dyrnu. 15 Ac efe a ddywedodd, Moes dy fantell sydd amdanat, ac ymafael ynddi. A hi a ymaflodd ynddi; ac efe a fesurodd chwe mesur o haidd, ac a’i gosododd arni: a hi a aeth i’r ddinas. 16 A phan ddaeth hi at ei chwegr, hi a ddywedodd, Pwy ydwyt ti, fy merch? A hi a fynegodd iddi yr hyn oll a wnaethai y gŵr iddi hi. 17 A hi a ddywedodd, Y chwe mesur hyn o haidd a roddodd efe i mi: canys dywedodd wrthyf, Nid ei yn waglaw at dy chwegr. 18 Yna y dywedodd hithau, Aros fy merch, oni wypech pa fodd y digwyddo y peth hyn: canys ni orffwys y gŵr, nes gorffen y peth hyn heddiw.


Mwy o ferched yn eu harddegau 'yn anhapus â'u bywydau' - BBC Cymru Fyw\nMwy o ferched yn eu harddegau 'yn anhapus â'u bywydau'\nFfynhonnell y llun, AJ PHOTO/SCIENCE PHOTO LIBRARY\nMae mwy o ferched ifanc ar hyd a lled Cymru yn anhapus â'u bywydau a'r ffordd maen nhw'n edrych, yn ôl adroddiad newydd.\nDangosodd ymchwil gan Gymdeithas y Plant bod tua 13,000 o ferched rhwng 10 a 15 oed - neu un o bob saith - yn dweud nad oedden nhw'n hapus â'u bywydau.\nRoedd dros draean y merched (32,000) hefyd yn dweud eu bod eu bod yn anhapus â'r ffordd roedden nhw'n edrych.\nCafodd y ffigyrau eu datgelu fel rhan o Adroddiad Plentyndod Da blynyddol y gymdeithas.\n21% yn uwch\nMaen nhw'n awgrymu bod y darlun ymysg merched wedi gwaethygu dros y pum mlynedd rhwng 2009/10 a 2013/14, gyda'r nifer sydd yn anhapus yn gyffredinol 21% yn uwch, a'r nifer sydd yn anhapus â'u hedrychiad i fyny 8%.\nAr y llaw arall mae'r darlun wedi aros yn gyson ymysg bechgyn o'r un oed, gydag un o bob naw yn anhapus yn gyffredinol ac un o bob pump yn anhapus â'u hedrychiad.\nDyw'r ffigyrau heb ddangos llawer o wahaniaeth rhwng y darlun yng Nghymru a gweddill y DU.\nPam y cynnydd?\nDyw hi ddim yn eglur pam yn union y mae'r bwlch rhwng anhapusrwydd merched a bechgyn yn eu harddegau yn cynyddu.\nOnd yn ôl yr adroddiad mae bwlio emosiynol megis galw enwau, sydd yn digwydd yn amlach i ferched, yn digwydd ddwywaith yn amlach na bwlio corfforol, sydd yn fwy tebygol o ddigwydd i fechgyn.\nDywedodd yr adroddiad bod hanner yr holl blant rhwng 10 a 15 oed wedi cael eu bwlio yn yr ysgol yn y mis diwethaf.\nMae ymchwil gan y Swyddfa Ystadegol Gwladol hefyd wedi awgrymu bod merched yn llawer mwy tebygol o dreulio cyfnodau hir o amser ar gyfryngau cymdeithasol, ac mae hynny wedi cael ei gysylltu â risg uwch o salwch meddwl.\nDywedodd un ferch yn ei harddegau: "Mae cymaint o bethau sydd yn anodd am fod yn berson ifanc. Mae cymaint o bwysau oddi wrth eich ffrindiau, eich teulu.\n"Dydych chi ddim yn gwybod pwy 'dych chi am fod, rydych chi'n ceisio darganfod pwy ydych chi mewn ffordd benodol."\nDywedodd merch arall: "Mae tipyn o bwysau i edrych yn dda, mae pobl yn galw enwau arnoch beth bynnag, mae pobl wastad yn dweud pethau tu ôl i'ch cefn."\nMae Cymdeithas y Plant eisoes wedi galw ar Lywodraeth Cymru i wella hapusrwydd plant wrth sicrhau bod ganddyn nhw hawl cyfreithiol i gael mynediad i wasanaethau iechyd meddwl a chefnogaeth o fewn ysgolion a sefydliadau addysg uwch.\nYchwanegodd y gymdeithas y gallai awdurdodau lleol hefyd wneud mwy i helpu drwy wrando ar bryderon plant a sicrhau bod ganddyn nhw rôl wrth wneud penderfyniadau am eu hardal leol.\nDisgrifiad o’r llun, Mae merched yn treulio mwy o amser ar gyfryngau cymdeithasol, yn ôl yr adroddiad\n"Mae'n bryderus tu hwnt bod cymaint o'n pobl ifanc yng Nghymru yn dioddef yn hytrach na ffynu," meddai Matthew Redd, prif weithredwr Cymdeithas y Plant.\n"Mae merched yn enwedig yn cael amser anodd ac mae'n amlwg bod angen gweithredu ar y cyd er mwyn taclo'r broblem.\n"Mae pob plentyn yn haeddu plentyndod hapus a ddylen ni fyth dderbyn ei bod hi rywsut yn anochel bod cymaint o blant yng Nghymru yn byw mewn gofid."


Galwad ar gyfer Toolbox International – Cyfle datblygu cynhyrchwyr - Articulture\nBy rosie19th Ebrill 2022Uncategorised @cy\nGalwad ar gyfer Toolbox International\nCyfle datblygu cynhyrchwyr yn canolbwyntio ar gelfyddydau awyr agored / mewn mannau cyhoeddus\n11 sesiwn, Mai 22 – Tach 22\nRhaglen arwain a datblygu hynod lwyddiannus yw ‘Toolbox’. Fe’i datblygwyd gan 101 Outdoor Arts (canolfan genedlaethol y DU ar gyfer celfyddydau mewn mannau cyhoeddus) a Bettina Linstrum, Arts Agenda.\nMae Articulture-Cymru yn cydweithio â 101 OUTDOOR ARTS a phartneriaid yn yr Alban, Portiwgal, Catalonia a Denmarc er mwyn gallu cyflwyno ‘toolbox’ o fewn fframwaith rhyngwladol.\nRhaglen arweinyddiaeth ddiwylliannol ar-lein, am ddim yw Toolbox International 2022. Ei nod yw galluogi cynhyrchwyr celfyddyd awyr agored i ddatblygu eu sgiliau a dysgu mewn cyd-destun rhyngwladol, cefnogol. Mae’n cynnig cyfle i gymryd amser penodol i fuddsoddi mewn datblygiad proffesiynol gyda chymorth cynhyrchwyr eraill ac arweinwyr arbenigol.\nMae angen i bawb sy’n cymryd rhan yn rhaglen Toolbox International:\nFeddu ar o leiaf dwy flynedd o brofiad o weithio’n broffesiynol yn y celfyddydau\nFeddu ar brofiad o reoli a chyflawni prosiectau mewn mannau cyhoeddus / yn yr awyr agored\nYmrwymo i gymryd rhan yn y rhaglen gyfan.\nMae’r dyddiadau ac amseroedd, a gwybodaeth hanfodol arall, ar gael ar y wefan:\nI wneud cais: Os ydych yn ymgeisio o Gymru, cysylltwch ag Articulture gan ddarparu CV a llythyr eglurhaol yn rhoi manylion eich cefndir perthnasol a’r hyn yr hoffech ei gael o’r profiad. Gofynnwn yn garedig ichi anfon y rhain atom erbyn 5pm ar ddydd Gwener 29 Ebrill fan bellach, drwy e-bost i zoe@articulture-wales.co.uk\nCefnogir y prosiect gan Gronfa Ryngwladol y Pedair Gwlad\nCyngor Celfyddydau Cymru; Alban Greadigol; Cyngor Celfyddydau Lloegr, Cyngor Celfyddydau Gogledd Iwerddon


Daliwyd 854 o bobl yn cyflawni troseddau gwregysau diogelwch o fewn dwy wythnos, yn ystod Ymgyrch Gwregysau Diogelwch Cymru Gyfan\nHeddlu Dyfed-Powys arweiniodd yr ymgyrch, yn rhybuddio gyrwyr eu bod yn peryglu eu bywydau drwy beidio â gwisgo gwregysau diogelwch, ac yn mynd i’r afael â modurwyr a theithwyr sy’n gwrthod gwisgo gwregysau diogelwch. Gall peidio â gwisgo gwregysau diogelwch fod yn benderfyniad angheuol hyd yn oed ar deithiau byr, cyfarwydd ac ar gyflymder isel. Fel gyrrwr rydych yn gyfrifol am sicrhau bod teithwyr o dan 14 oed yn gwisgo gwregysau diogelwch, neu’n defnyddio’r seddi diogel cywir ar gyfer eu taldra a’u hoedran.\nEr bod y mwyafrif o ddefnyddwyr y ffyrdd yn llwyr ymwybodol o’r canlyniadau posibl o beidio â gwisgo gwregysau diogelwch, aeth swyddogion yr heddlu ar draws Cymru’n i’r afael â’r rhai hynny sy’n parhau i anwybyddu’r gyfraith, gan felly beryglu holl ddefnyddwyr y ffyrdd.\nMeddai’r Prif Gwnstabl Cynorthwyol, Liane James:\n“Mae gwisgo gwregys diogelwch yn weithred mor syml a hawdd i’w wneud. Fel swyddogion yr heddlu, rydyn ni’n gweld canlyniadau gyrru heb wregys ond yn rhy aml mewn gwrthdrawiadau. Er y byddwch yn wynebu dirwy os cewch eich dal heb fod yn gwisgo eich gwregys diogelwch, y brif neges yr ydym yn ceisio ei throsglwyddo yw y gall gwisgo gwregys diogelwch wir wneud y gwahaniaeth rhwng byw a marw - ac y mae hynny’r un mor wir am deithwyr ag y mae am yrwyr, ac y mae hefyd yn peryglu pobl eraill o fewn y car.”\n“Y mae’n weithred mor hawdd ei chyflawni a byddwn yn parhau i weithio’n agos gyda’n partneriaid i fynd i’r afael â’r materion hyn.”\nGallai modurwyr a theithwyr sy’n dewis peryglu eu bywydau drwy beidio â gwisgo gwregys diogelwch dderbyn dirwy o £100 yn y fan a’r lle neu dderbyn gwŷs i fynd i’r llys, lle y gallent wynebu dirwyon o hyd at £500.\nYchwanegodd Susan Storch, Cadeirydd Diogelwch Ffyrdd Cymru:\n“Gan fod plant a phobl ifanc yn dysgu’n uniongyrchol gan oedolion, mae Diogelwch ffyrdd Cymru yn annog y gyrwyr a’r teithwyr ar draws Cymru sy’n dal i herio’r gyfraith ynglŷn â gwregysau diogelwch, i feddwl eto ynglŷn â’u hymagwedd a’u hymddygiad. Mae diogelu’ch hunan a rhoi’r neges gywir i bobl eraill yn weithred mor rhwydd i’w wneud a all arbed bywydau. Ar bob taith, gwnewch yr hyn sydd yn iawn a gwisgwch wregys ddiogelwch.”\nFFIGYRAU FESUL HEDDLU\nMae gyrwyr a theithwyr nad ydynt yn gwisgo gwregysau diogelwch pan fyddant yn eistedd yn seddi blaen neu gefn cerbydau yn torri’r gyfraith. Un person yn unig ddylai eistedd ym mhob sedd sydd â gwregys diogelwch wedi ei osod. Os cewch eich dal heb fod yn gwisgo gwregys diogelwch, byddwch yn cael dirwy o £100 yn y fan a’r lle. Os cewch eich erlyn yn y llys, mae’r ddirwy uchaf yn £500.


Ail-ddychmygu Cenhadaeth yng Nghymru | Undeb Bedyddwyr Cymru\nHafan › Cenhadaeth › Ail-ddychmygu Cenhadaeth yng Nghymru\nSadwrn Ionawr 23ain, 2016\nCynhadledd un-dydd ar gyfer rhwydwaith Bedyddwyr o arweinwyr eglwys i ddirnad arweiniad Duw wrth i ni wynebu heriau a chyfleon cenhadol yn y dyfodol dros Gymru gyfan.\nBeth sy mlaen?\nWeithiau mae ffyrdd newydd o ‘wneud’ eglwys yn golygu ei bod hi’n anodd i ddod o hyd i eiriau i ddisgrifio’r gwaith cenhadol hwnnw. Yn enwedig os defnyddiwn yr un geiriau sy’n gysylltiedig â dealltwriaeth draddodiadol o eglwys a gweinidogaeth.\n1. Pryd gallwn alw eglwys, yn eglwys?\nMae gan Fedyddwyr ffordd benodol o wneud eglwys. Ond sut gallwn gydnabod ffurfiau newydd o eglwys? Beth yw hanfodion allweddol eglwys? Ai cyfansoddiad, aelodaeth, cymundeb? Os yw cenhadaeth yn ein harwain i fynegianau newydd o eglwys sut gallwn ni sicrhau fod ein gwerthoedd a’n hymarfer yn Feiblaidd?\n2. Pryd gallwn alw gweinidog, yn weinidog?\nSut gallwn gydnabod ffurfiau newydd o weinidogaethu? Ai gweinidog / dysgu yw’r unig fodel?\nSut gall Bedyddwyr adnabod ffurfiau newydd o weinidogaeth? Ai y model bugail/athro yw’r unig un? Sut rydym yn cydnabod gweinidogaeth aml-alwedigaethol a chofleidio / rhoi lle i’r rhai sy’n gwneud gweinidogaeth wahanol?\n3. Pryd gallwn alw cenhadaeth, yn genhadaeth?\nCyfle i glywed am ffyrdd gwahanol mae Duw ar waith yng Nghymru ac i ailddychmygu sut fydd cenhadaeth yn edrych yng Nghymru a sut gallwn baratoi at hynny. I baratoi at y rhan yma, a fedrwch chi rannu eich stori ar dudalen facebook preifat* a sôn am beth rydych chi’n ei wneud, ble rydych chi’n ei wneud, beth yw eich gwerthoedd, ble rydych chi’n gweld cenhadaeth yng Nghymru a pha storiau sy’n eich ysbrydoli chi am genhadaeth yng Nghymru.\n*Bydd pawb sy’n dweud eu bod yn mynychu yn cael gwahoddiad i ymuno â grŵp caeedig ar facebook. Os nad ydych ar Facebook, anfonwch eich storiau at Simeon neu Menna Machreth.\nRhowch y dyddiad yn eich dyddiadur nawr i gyfarfod ag ymarferwyr a meddylwyr eraill i ystyried yn ddiwiynyddol ac ymarferol cenhadaeth yng Nghymru.\nPryd? 10 am – 4 pm Sadwrn Ionawr 23ain 2016\nSicrhewch eich lle drwy gofrestru yma.\nCofrestru ar-lein: http://www.missionwales.eventbrite.co.uk/\nMenna Machreth mennamachreth@ubc.cymru\nPris: £5 a fydd yn cynnwys cinio – i’w dalu ar y dydd\n‹ Eynon – William Garfield (1924 -2007)\nCyflogau a Threuliau ar Cyllideb Gyfan 2016 ›


8. BETH RYDYM YN EI DDISGWYL GENNYCH CHI\nYmuno'r a'r Brifysgol > 8. BETH RYDYM YN EI DDISGWYL GENNYCH CHI\nMae’r Brifysgol wedi ymrwymo i ddarparu amgylchedd ysgogol a chefnogol o safon uchel ar eich cyfer pan fyddwch yn ymgymryd â’ch ymchwil. Serch hynny, dylech dderbyn bod astudiaeth ymchwil ôl-raddedig yn gofyn am lefel uchel o ymrwymiad, hunanddisgyblaeth a sgiliau rheoli amser personol gennych chi. Yn benodol, rydym yn disgwyl i chi:\n* Gofrestru’n flynyddol a gwirio bod eich manylion cofrestru yn gywir gan ddefnyddio’r Fewnrwyd i wneud hynny;\n* Talu eich ffioedd yn brydlon pan ofynnir i chi wneud hynny (gallwch weld eich manylion drwy ddefnyddio’r Fewnrwyd);\n* Ymgyfarwyddo â rheoliadau a gweithdrefnau’r Brifysgol a’ch Coleg - gan gynnwys y rheiny sy’n ymwneud â llên-ladrad, gwarchod data, iechyd a diogelwch, ac ystyriaethau moesegol a allai godi yn ystod eich ymchwil, ond heb fod yn gyfyngedig iddynt;\n* Bod yn ymwybodol o reoliadau’r Brifysgol ar gyfer y radd yr ydych wedi cofrestru ar ei chyfer;\n* Cymryd cyfrifoldeb am eich datblygiad proffesiynol a phersonol eich hun;\n* Mynychu digwyddiadau sefydlu’r Brifysgol ac unrhyw ddigwyddiad sefydlu a drefnir gan eich Coleg neu bwyllgor ymchwil;\n* Adnabod eich anghenion hyfforddi ar y cyd â’ch goruchwylwyr yn gynnar yn ystod eich rhaglen, mynychu’r holl gyrsiau hyfforddi angenrheidiol, a chadw cofnod o’r hyfforddiant. Dylech ailasesu eich anghenion hyfforddi yn rheolaidd gyda’ch goruchwylwyr yn ystod eich ymgeisyddiaeth;\n* Dilyn gweithdrefnau iechyd a diogelwch y Brifysgol a'r rhai sy'n berthnasol i’ch gweithgareddau o fewn eich Coleg;\n* Datblygu cynllun gwaith, ac amserlen, ar gyfer yr ymchwil ar y cyd â’ch goruchwylwyr yn gynnar yn ystod eich ymgeisyddiaeth; cwblhau’r gwaith a’i gyflwyno’n brydlon;\n* Trafod yr amserlen ar gyfer cyfarfodydd goruchwylio a sesiynau cyflwyno adborth priodol, a chytuno ar yr amserlen honno;\n* Cymryd sylw o adborth ac arweiniad a roddir gan eich goruchwylwyr, ac ymateb i’r adborth a’r arweiniad hwnnw;\n* Cymryd cyfrifoldeb am ansawdd y gwaith a wneir;\n* Cadw cofnodion systematig o’ch cyfarfodydd goruchwylio, sesiynau cyflwyno adborth, a’r gwaith a gwblhawyd;\n* Ymwneud â chymuned academaidd y Brifysgol, y Coleg a'r Grŵp Ymchwil, fel y bo’n briodol;\n* Ymwneud â’r gymuned academaidd o fewn eich maes arbenigol. Gallai hynny olygu ymuno â chymdeithasau dysgedig perthnasol a mynychu eu cynadleddau;\n* Bod yn barod i dynnu sylw eich goruchwylwyr at broblemau neu anawsterau cyn gynted ag sy’n bosibl, pa mor ddibwys bynnag y byddant yn ymddangos;\n* Sicrhau bod eich goruchwylwyr yn gwybod faint o waith cyflogedig yr ydych yn ei wneud ar unrhyw adeg. Disgwylir i chi fod yn ymwybodol o reoliadau'r Brifysgol ynghylch cyflogaeth myfyrwyr llawn amser, os yw hynny’n berthnasol, a disgwylir i chi gydymffurfio â’r rheoliadau hynny;\n* Sicrhau bod y Coleg a’r Swyddfa Lety’n cael yr wybodaeth ddiweddaraf am unrhyw newidiadau i’ch cyfeiriad neu fanylion personol tebyg;\n* Bod yn ymwybodol o’ch cyfrifoldebau o ran ymchwil a’ch cyfrifoldebau gweinyddol mewn perthynas â’ch noddwr, os yw hynny’n berthnasol, a chyflawni’r cyfrifoldebau hynny;\n* Bod yn ymwybodol o’r dyddiad y disgwylir i chi gyflwyno eich traethawd ymchwil. Bod yn ymwybodol hefyd o’r dyddiad y daw cyfnod hwyaf posibl eich ymgeisyddiaeth i ben. Cyflwyno eich traethawd ymchwil cyn hynny;\n* Cwblhau gwaith erbyn y dyddiadau a bennir gan eich goruchwylwyr, y Coleg a’r Brifysgol er mwyn cael sylwadau ar eich cynnydd;\n* Gwirio eich cyfrif e-bost yn y Brifysgol yn rheolaidd – rydym yn argymell y dylech wneud hynny’n wythnosol o leiaf – er mwyn gweld a ydym wedi ceisio cysylltu â chi;\n* Sicrhau - os byddwch am newid eich ymgeisyddiaeth (e.e. o fod yn amser llawn i fod yn rhan-amser) neu os hoffech wneud cais i ohirio eich astudiaethau - eich bod yn dilyn y gweithdrefnau perthnasol ac yn llenwi’r ffurflenni angenrheidiol ac yn eu cyflwyno i'r Gwasanaethau Academaidd, ar ôl cael caniatâd eich Coleg yn gyntaf;\n* Sicrhau - os byddwch am dynnu’n ôl o’r Brifysgol - eich bod yn llenwi’r ffurflenni angenrheidiol ac yn eu cyflwyno i’r Gwasanaethau Academaidd, ar ôl cael caniatâd eich Coleg yn gyntaf. Fel arfer bydd angen i chi fynd i gyfweliad gadael er mwyn trafod datrysiadau gwahanol posibl o ran tynnu'n ôl e.e. gohirio, trosglwyddo i radd is;\n* Sicrhewch – os byddwch yn gwneud cais i ymestyn eich ymgeisyddiaeth – eich bod yn cyflwyno cais a thystiolaeth ategol gyflawn i’ch Coleg ymhell cyn y dyddiad y daw cyfnod hwyaf posibl eich\nymgeisyddiaeth i ben, gan gynnwys cynllun gwaith manwl ar gyfer cwblhau’r traethawd ymchwil cyn diwedd y cyfnod estynedig. Dylid cyflwyno ceisiadau ar gyfer estyniad tua 3 mis cyn diwedd eich ymgeisyddiaeth;\n* Gwneud penderfyniad amserol ynghylch pryd i gyflwyno eich traethawd ymchwil, ar ôl ystyried cyngor eich goruchwylwyr.\n8.1 Gallai methu â chyflawni'ch ymrwymiadau yn ystod eich ymgeisyddiaeth arwain at benderfyniad i beidio â chaniatáu i chi symud ymlaen i gyfnod nesaf eich ymchwil a/neu benderfyniad i’ch gorfodi i dynnu’n ôl o’ch astudiaethau.\n< 7.GORUCHWYLIO | 9.CADW MEWN CYSYLLTIAD Â’R BRIFYSGOL A LLEISIO EICH BARN >


Arolygydd AGC x 3 – Swyddi360\nArolygydd AGC x 3\nDyddiad cau: 15 Mawrth\nBand Cyflog: HEO / MB2\nIs-adran: Arolygiaeth Gofal Cymru\nCangen: Arolygiaeth Gofal Cymru\nLleoliad: Caerfyrddin, Merthyr, Cyffordd Llandudno\nHyd y swydd os yw dros dro: Parhaol\nYstod y cyflog : Swyddog Gweithredol Uwch – £30,600 – £37,410\nOs yw’r swydd hon yn llawn amser, ystyrir ceisiadau gan staff sydd am weithio’n rhan amser neu ar sail rhannu swydd (Dylid atodi achos busnes yn Appoint os yw’n swydd llawn amser yn unig). Llawn amser\nMae swyddi ar gael i ymgeiswyr sy’n dymuno gweithio’n rhan amser, ond bydd angen gweithio patrwm o isafswn o 28 awr dros 4 diwrnod, ar ddiwrnodau i’w cytyno.\nPrif dasg Arolygydd yw sicrhau bod gwasanaethau gofal rheoleiddiedig yn darparu gofal diogel o ansawdd da, ac yn annog ac yn ysgogi gwelliant. Caiff Arolygwyr y cyfle i ddefnyddio eu gwybodaeth a’u sgiliau i ddiogelu llesiant pobl sy’n defnyddio gwasanaethau rheoleiddiedig a chasglu gwybodaeth am ganlyniadau i bobl. Gall AGC ddefnyddio hyn yn ei gwerthusiad o gynghorau lleol ac i lywio’r gwaith o ddatblygu polisïau.\nBydd Arolygwyr yn atebol i Reolwr Tîm. Bydd ganddynt rôl bwysig i’w chwarae er mwyn sicrhau y caiff cyfrifoldebau craidd AGC eu cyflawni’n effeithiol ac yn amserol ym mhob agwedd ar Wasanaethau Gofal Rheoleiddiedig.\nCynnal arolygiadau yn unol â rhaglen gytûn (gan gynnwys arolygiadau ar y cyd ag Estyn mewn lleoliadau gofal plant a chwarae), arsylwi ac adrodd ar lesiant pobl sy’n defnyddio’r gwasanaeth, nodi a monitro meysydd o ddiffyg cydymffurfio, a chodi ac ymateb i bryderon sy’n ymwneud â diogelu.\nBod yn gyfrifol am gymryd a datblygu camau gweithredu mewn perthynas â gwasanaethau sy’n achosi pryder, ac ymgysylltu â rhanddeiliaid allweddol eraill gan gynnwys comisiynwyr, cyrff rheoleiddio eraill ac arweinwyr diogelu.\nCasglu a darparu tystiolaeth i wrandawiadau’r Tribiwnlys Safonau Gofal, a bod yn bresennol ynddynt.\nSicrhau bod y tîm yn cyfathrebu’n effeithiol er mwyn sicrhau y rhennir arferion da a rhoi gwybod am feysydd sy’n achosi pryder.\nCyfrannu at y gwaith o ddatblygu a gwella ymarfer er mwyn cynnal safonau rheoliadol cadarn a chyson, lle eir i’r afael â materion sy’n ymwneud ag amrywiaeth a chydraddoldeb a’u hintegreiddio’n llawn.\nSicrhau yr ymgysylltir â rhanddeiliaid eraill, gan gynnwys pobl sy’n defnyddio gwasanaethau a gofalwyr, yn effeithiol ac yn barhaus.\nCymryd cyfrifoldeb am reoli eich perfformiad a’ch datblygiad proffesiynol eich hun a manteisio ar gyfleoedd datblygu priodol yn unol â phroses gymorth rheoli / datblygu a pherfformiad Llywodraeth Cymru/AGC ac ar ôl trafod â rheolwr y tîm.\nAsesu ceisiadau i gofrestru sy’n dod i law yn unol â gweithdrefnau, gan gynnwys ymweld â safleoedd, cyfweliadau person addas, ysgrifennu adroddiadau cofrestru sy’n cynnwys argymhellion a pharatoi hysbysiadau cynnig a phenderfynu.\nSicrhau bod cofnodion effeithiol a llwybr archwilio clir ar gyfer y dystiolaeth a ddefnyddir a’r penderfyniadau a wneir.\nGweithio’n agos gyda thimau arolygu rheoleiddiol i rannu gwybodaeth er mwyn llywio penderfyniadau a chynnal arolygiadau rheoliadol yn ôl y gofyn.\nRhoi cyngor a chymorth ymarferol i arolygwyr mewn perthynas â gweithgarwch gorfodi sifil, gan gynnwys wrth lunio hysbysiadau statudol a chamau gweithredu sy’n deillio o Baneli Sicrhau Gwelliant a Gorfodi.\nYmateb i honiadau am wasanaethau a all fod yn gweithredu heb gofrestru ac ymchwilio i’r gwasanaethau hyn.\nParatoi camau gorfodi troseddol a’u cymryd, gan gynnwys adolygiadau cychwynnol, casglu tystiolaeth o dan PACE, paratoi bwndeli tystiolaeth a chronolegau fel rhan o ymchwiliadau troseddol ac erlyniadau.\nGofynion Iaith Gymraeg:\nCymraeg yn Hanfodol.\nMae’r swydd hon yn cynnig y cyfle i weithio mewn sefydliad dynamig sy’n hyrwyddo gwelliannau mewn gofal cymdeithasol drwy ddull gweithredu sy’n canolbwyntio ar y dinesydd.\nCeisio deall y modd y mae gwasanaethau, gweithgareddau a strategaethau yn yr ardal yn gweithio gyda’i gilydd i roi gwerth i’r cwsmer/defnyddiwr.\nSylwi ar batrymau neu dueddiadau mewn amrywiaeth eang o dystiolaeth/data a dod i gasgliadau allweddol, gan amlinellu’r costau, y manteision, y risgiau a’r ymatebion posibl.\nCyfathrebu mewn modd clir a gonest sy’n ennyn diddordeb gyda phob rhanddeiliad a dal eu tir pan fo angen.\nCyflawni Canlyniadau – Cyflawni’n Gyflym\nBlaengynllunio ond ailasesu llwythi gwaith a blaenoriaethau os bydd sefyllfaoedd yn newid neu os bydd pobl yn gorfod bodloni gofynion sy’n gwrthdaro.\nCymhwyster Gofal Cymdeithasol cydnabyddedig megis:\ncymhwyster nyrsio neu gymhwyster sy’n gysylltiedig â gofal iechyd,\nY gallu i ddangos sut mae’r cymhwyster uchod yn berthnasol i’r rôl\nTystiolaeth o arwain a llywio’r gwaith o wella ansawdd a diogelwch gwasanaethau er mwyn diwallu anghenion a bodloni gofynion amrywiol defnyddwyr gwasanaethau/cwsmeriaid/defnyddwyr\nY gallu i gyfathrebu ag amrywiaeth o randdeiliaid yn gadarn, yn ysgrifenedig ac ar lafar\nDyddiad cau: 15/03/2021, 16:00\nArolygydd AGC x 3 – (tal.net)